#1292: Status Solat Orang yang Dinaiki oleh Kucing

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Baru-baru telah tular seorang Imam yang sedang mendirikan solat, telah didatangi oleh seekor kucing, lalu kucing tersebut telah melompat ke badannya sehingga ke bahunya, dan kucing itu meletakkan mulutnya (menjilat) pada pipi Imam tersebut. Soalan saya, adakah sah solat orang tersebut? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mengambil maklum akan kejadian yang tular baru-baru ini, di mana terdapat rakaman memaparkan seekor kucing melompat ke atas seorang Imam ketika mendirikan solat tarawih. Difahamkan, kejadian berlaku ketika Imam Walid Mehsas mengimamkan solat tarawih di Bordj Bou Arreridj, Algeria. Dalam rakaman, kelihatan Imam Walid tenang meneruskan bacaan meskipun kucing berkenaan memanjat dan cuba duduk di bahunya.
[1]
Sebelum menjawab, di sana terdapat hadith daripada riwayat Abu Hurairah R.A bahawa Nabi SAW bersabda:
يَقْطَعُ الصَّلَاةَ الْمَرْأَةُ وَالْحِمَارُ وَالْكَلْبُ
Maksudnya:
 “
Yang memutuskan solat (seseorang) adalah perempuan, keldai dan anjing
.”
Riwayat Muslim (511)
Jumhur ulama berpendapat bahawa tidak batal solat seseorang disebabkan oleh sesuatu yang melintas di hadapannya. Makna terputusnya solat sebagaimana yang dinyatakan dalam hadith adalah kurangnya pahala solat kerana hatinya — yakni fokusnya — telah terganggu dengan perkara-perkara tersebut. (Lihat
al-Dibaj ‘ala Sahih Muslim
, 2/193). Selain itu, Imam al-Nawawi turut menyebutkan, lafaz “القطع” (terputus) di sini bermaksud terputus daripada khusyuk dan zikir kerana dia telah disibukkan dengannya serta telah berpaling kepadanya. Bukan kerana perkara itu merosakkan atau membatalkan solatnya. (Lihat
al-Majmu‘ Syarh al-Muhazzab
, 3/251).
Oleh itu, jelaslah bahawa perkara-perkara tersebut, yakni yang dinyatakan sebagai pemutus solat bukanlah bermaksud membatalkan solatnya, tetapi menyebabkan kekhusyukkan dan perhatiannya ketika solat terganggu. Akhirnya, ia telah membawa kepada kurangnya ganjaran pahala solatnya. Oleh sebab itu, ketika solat kita hendaklah berusaha semampu mungkin dalam menjaga kekhusyukkan solat kita dan menjauhi segala perkara yang boleh menyebabkan hati kita hilang fokus ketika solat.
Berbalik kepada soalan yang diajukan, secara umumnya di antara syarat sah solat ialah
bersih daripada najis pada badan, pakaian dan tempat solat.
 Difahami bahawa najis itu perlu dibersihkan daripada pakaian melalui perintah Rasulullah SAW kepada Khaulah binti Yasar. Khaulah bertanya kepada Baginda SAW:
يَا رَسُولَ اللهِ إِنَّهُ لَيْسَ لِي إِلاَّ ثَوْبٌ وَاحِدٌ وَأَنَا أَحِيضُ فِيهِ فَكَيْفَ أَصْنَعُ ؟ قَالَ : إِذَا طَهُرْتِ فَاغْسِلِيهِ، ثُمَّ صَلِّي فِيهِ
Maksudnya:
 “
Wahai Rasulullah, sesungguhnya aku tiada pakaian lain melainkan sehelai ini sahaja, dan sekarang aku sedang haid mengenakan pakaian tersebut. Apakah yang perlu aku buat?
” Baginda SAW menjawab: “
Apabila engkau telah suci daripada haid engkau, maka basuhlah pakaian itu (yang terkena haid), kemudian solatlah dengan menggunakan pakaian itu.
”
Riwayat Abu Daud (365)
Hadith di atas menunjukkan bahawa Nabi SAW memerintahkan agar pakaian yang dipakai untuk solat perlu dibersihkan terlebih dahulu daripada segala jenis najis. Justeru, sekiranya seseorang ketika dalam solat terkena najis yang tidak dimaafkan atau mengetahui pakaiannya ada najis (secara pasti), misalnya pada bajunya, maka jika dia mampu menanggalkan bajunya itu (tanpa mendedahkan aurat) lalu segera melakukannya, maka dia boleh meneruskan solatnya dan solatnya dikira sah. Hal ini adalah sebagaimana riwayat daripada Abu Sa‘id al-Khudri bahawa:
أنّ رسولَ اللهِ ﷺ صلّى، فخلَع نَعلَيْه، فخلَع النّاسُ نِعالَهم، فلمّا انْصرَف، قال: لمَ خلَعْتم نِعالَكم؟ فقالوا: يا رسولَ اللهِ، رأَيْناكَ خلَعْتَ فخلَعْنا، قال: إنّ جِبريلَ أتاني فأَخبَرَني أنّ بهما خَبَثًا، فإذا جاء أحَدُكمُ المسجِدَ، فلْيَقلِبْ نَعلَه، فلْيَنظُرْ فيها، فإنْ رَأى بها خَبَثًا فلْيُمِسَّه بالأرضِ، ثُم لِيُصَلِّ فيهما
Maksudnya:
 “
Rasulullah
SAW
 mendirikan solat, kemudian Baginda menanggalkan seliparnya dan orang ramai pun ikut sama menanggalkan selipar mereka. Ketika selesai mendirikan solat, Baginda bertanya: ‘Kenapa kamu menanggalkan selipar kamu?’ Mereka menjawab: ‘Wahai Rasulullah, kami melihat engkau menanggalkan selipar maka kami juga menanggalkan selipar kami.’ Baginda bersabda: ‘Sesungguhnya Jibril datang menemuiku dan mengkhabarkan kepadaku bahawa ada kotoran di kedua seliparku. Oleh itu, jika salah seorang daripada kamu datang ke masjid, hendaklah dia membalikkan seliparnya lalu melihat adakah terdapat kotoran padanya. Jika dia melihat ada kotoran pada seliparnya, maka hendaklah dia menggosokkannya ke tanah. Setelah itu, dirikanlah solat dengan mengenakan kedua selipar itu.’
”
Riwayat Abu Daud (650); riwayat Ahmad (11153) dan lafaz hadith daripadanya. Syeikh Syu‘aib al-Arna’ut dalam
Takhrij al-Musnad
 (11153) menyatakan, sanadnya adalah sahih mengikut syarat Imam Muslim.
Justeru, kucing termasuk dalam jenis haiwan yang dianggap suci dan bukannya najis serta ia selalu berkeliaran di sekeliling manusia. Kabsyah binti Ka‘ab bin Malik ada melaporkan bahawa pada suatu hari Abu Qatadah berada di dalam rumah, lalu dia telah menyediakan baginya sebekas air untuk dijadikan sebagai air wuduk. Kemudian, datang seekor kucing meminum air tersebut. Abu Qatadah membiarkan sahaja kucing itu meminum air daripada bekas tersebut. Kemudian, Abu Qatadah perasan yang Kabsyah memandang kepadanya lalu dia bertanya:
“Adakah kamu merasa pelik wahai anak saudaraku?”
 Kabsyah menjawab:
“Ya.”
Lalu Abu Qatadah menjelaskan bahawa Rasulullah SAW pernah bersabda:
إِنَّهَا لَيْسَتْ بِنَجَسٍ، إِنَّمَا هِيَ مِنَ الطَّوَّافِينَ عَلَيْكُمْ، أَوِ الطَّوَّافَاتِ
Maksudnya:

“Sesungguhnya kucing itu tidak najis kerana ia ialah haiwan yang berkeliaran di sekeliling kamu.”
Riwayat al-Tirmizi (92); Abu Daud (75); al-Nasa’i (68); Ibn Majah (367)
Maka, kita ketahui bahawa di sana ada kelonggaran dan hukum khas yang diberikan kepada kucing kerana ia termasuk dalam haiwan yang biasanya berkeliaran di tempat tinggal manusia atau dijadikan sebagai haiwan peliharaan.
Al-San‘ani menyebutkan dalam kitabnya bahawa Allah SWT telah memberikan kelonggaran kepada hamba-Nya (hukum berkaitan kucing) dengan menjadikannya tidak najis, bagi menghilangkan kesusahan kepada manusia, dan hadith ini merupakan dalil bahawa kucing itu adalah suci, begitu juga bekas minumannya (air yang telah diminum). (Lihat
Subul al-Salam
, 1/33).
Menurut Imam al-Nawawi, dalam mazhab al-Syafi‘i, air baki jilatan kucing itu adalah suci dan tidak makruh menggunakannya. (Lihat
al-Majmu‘ Syarh al-Muhazzab
, 1/172). Ibn Qudamah juga ada menyatakan bahawa bagi setiap haiwan hukum kulitnya, bulunya, peluhnya, air matanya atau air liurnya adalah mengikut hukum bekas minumannya (air yang telah diminum) sama ada suci atau najis. (Lihat
al-Mughni
, 1/39).
Seterusnya berkenaan bulunya pula, al-Khatib al-Syirbini menyatakan bahawa bahagian yang terpisah daripada haiwan yang hidup, hukumnya adalah seperti bangkainya. Dalam erti kata lain, haiwan yang hidup itu, sekiranya bangkainya adalah suci maka bahagian yang terpisah itu juga adalah dikira sebagai suci. Sekiranya bangkainya adalah najis maka bahagian yang terpisah itu juga adalah dikira sebagai najis. Oleh itu, bahagian yang terpisah daripada manusia, ikan atau belalang adalah suci, manakala haiwan selainnya adalah dianggap najis. Adapun, bahagian yang terpisah daripada haiwan yang sudah mati, hukumnya mengikut sebagaimana haiwan tersebut mati (disembelih ataupun tidak) tanpa syak lagi melainkan pada bulu haiwan yang boleh dimakan. Hukumnya adalah suci secara ijma‘ para ulama. (Lihat
Mughni al-Muhtaj
, 1/235).
Oleh itu, pada asalnya menurut mazhab Syafi‘i  bulu kucing yang tercabut semasa ia masih hidup dianggap sebagai najis kerana kucing termasuk dalam kategori haiwan yang tidak halal dimakan. Walaupun begitu, ia adalah dimaafkan jika sedikit. Begitu juga dimaafkan bagi mereka yang bekerja sebagai doktor haiwan, penjaga zoo dan lain-lain kerjaya yang tidak dapat mengelakkan diri daripada kucing — termasuklah mereka yang memeliharanya. Hal ini dinyatakan oleh Syeikh Ibrahim al-Bajuri sebagaimana berikut:
وَخَرَجَ بِالـمَأْكُولِ غَيْرُهُ كَالحِمَارِ وَالـهِرَّةِ فَشَعْرُهُ نَجِسٌ لَكِن يُعْفَى عَن قَلِيلِهِ بل وعَن كَثِيرِهِ فِي حَقٍّ مَن ابتلى به كالقصاصين
Maksudnya:
 “
Dikecualikan dengan hukum haiwan yang halal dimakan (halal bulunya) iaitu selainnya seperti keldai dan kucing. Maka bulunya adalah najis namun dimaafkan jika sedikit. Bahkan (turut dimaafkan) dalam jumlah banyak (bulunya) bagi individu yang ada kesulitan dengannya seperti pemotong bulu.
” (Lihat
Hasyiyah al-Baijuri ‘ala Ibn Qasim al-Ghazi
, 2/290).
Kesimpulannya
Berdasarkan kepada perbahasan dan perbincangan di atas,
kami berpendapat bahawa solat seseorang yang mana kucing melompat atau memanjat ke atas badannya adalah tidak terbatal dan masih lagi dikira sah.
Apatah lagi kucing termasuk dalam haiwan yang dianggap suci kerana ia merupakan haiwan peliharaan dan sukar untuk dikawal serta sangat jinak dengan manusia.
Begitu juga dengan air liurnya adalah dianggap suci selagi mana tidak diketahui ia ada memakan atau meminum benda-benda bernajis sebelumnya. Adapun berkenaan bulunya pula, jika terkena pada pakaian, ia dimaafkan disebabkan oleh kesukaran untuk mengawalnya dan jumlah bulu yang tercabut yang kebiasaannya sedikit.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
[1]
 Lihat
https://www.sinarharian.com.my/article/253345/global/kucing-lompat-atas-imam-ketika-solat-tarawih
. Diakses pada 10 April 2023.
Bertarikh:13 April 2023 bersamaan 22 Ramadhan 1444H


#1297: Korek Telinga dengan Jari Siang Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Telinga saya kadang-kadang gatal sangat, jadi bolehkah saya mengorek telinga saya dengan hujung jari sekadar menghilangkan gatal-gatal tersebut? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya, di antara perkara yang membatalkan puasa ialah masuknya sesuatu benda (
‘ain
) melalui rongga terbuka ke dalam
jauf
. Habib Hasan bin Ahmad al-Kaff menjelaskan, lafaz “masuknya sesuatu benda (
‘ain
)” telah mengeluarkan udara daripada termasuk bersamanya. Justeru, tidak membatalkan puasa dengan masuknya udara ke dalam
jauf
. Begitu juga dengan rasa dan bau semata-mata tanpa adanya partikel (
‘ain
), tidak akan membatalkan puasa jika ada yang sampai ke dalam
jauf
.
Kemudian lafaz “rongga terbuka” pula telah mengeluarkan (yakni tidak termasuk dalam maknanya yang membatalkan puasa), jika sesuatu benda itu sampai ke dalam
jauf
 bukan melalui rongga terbuka seperti minyak dan seumpamanya melalui serapan liang roma. Semua adalah rongga terbuka menurut mazhab Imam al-Syafi‘i kecuali mata (tidak termasuk), demikianlah juga telinga (tidak termasuk dalam rongga terbuka) di sisi Imam al-Ghazali. (Lihat
al-Taqrirat al-Sadidah
, hlm. 451-452).
Dr. Muhammad al-Zuhaili menyebutkan, yang dimaksudkan dengan
‘ain
 ialah sesuatu yang dapat dilihat oleh mata sekalipun ia kecil seperti bijan, dan begitu juga sekalipun ia tidak dimakan seperti batu kerikil dan benang. Berbeza halnya dengan kesannya sahaja seperti bauan melalui hidu, dan air panas dan sejuk melalui rasa, maka ia tidak memberi kesan kepada puasa.
Jauf
 ialah bahagian otak, bahagian selepas halkum sehingga ke perut dan usus-usus. Manakala rongga terbuka pula ialah mulut, telinga, kemaluan depan dan kemaluan belakang sama ada lelaki mahupun perempuan. Justeru, jika masuknya ‘ain ke dalam
jauf
 melalui salah satu daripada rongga yang terbuka dengan sengaja dan tidak terpaksa, maka batallah puasanya dan dia wajib mengqadha’kannya semula. (Lihat
al-Mu‘tamad fi al-Fiqh al-Syafi‘i
,
 2/181).
Berbalik kepada soalan yang diajukan, pada asasnya telinga termasuk dalam rongga yang terbuka mengikut pendapat yang mutamad dalam mazhab Syafi‘i. Menurut Imam al-Nawawi menitiskan sesuatu ke dalam rongga bahagian dalam (batin) telinga membatalkan puasa menurut pendapat yang paling sahih (
asah
). (Lihat
Minhaj al-Talibin
, hlm. 75).
Seterusnya al-Khatib al-Syirbini menjelaskan lagi kenyataan Imam al-Nawawi tersebut dengan menyebutkan, menitiskan sesuatu ke dalam rongga bahagian dalam (batin) telinga membatalkan puasa sekalipun ia tidak sampai ke bahagian otak. (Lihat
Mughni al-Muhtaj
, 2/156). Dalam erti kata lain, puasanya seseorang itu dikira terbatal apabila sesuatu benda atau titisan tersebut masuk sehingga ke had batin telinga, kalau sekadar had zahir, masih lagi belum dikira batal. Berkenaan dengan had batin ini, dapat difahami melalui penjelasan daripada al-Damiri, di mana beliau menyatakan, menitiskan sesuatu ke dalam rongga bahagian dalam telinga membatalkan puasa sekalipun ia tidak sampai ke bahagian otak, bahkan ia melebihi had tengkorak kepala. (Lihat
al-Najm al-Wahhaj
, 3/297).
Maka, jelaslah bahawa had batin telinga itu adalah apabila melebihi had tengkorak kepala iaitu tempat di mana mata sudah tidak dapat melihat ke dalamnya seperti telah sampai kepada gegendang telinga dan melepasinya.
Kesimpulannya
Berdasarkan kepada kenyataan di atas,
kami berpendapat bahawa perbuatan seseorang mengorek telinga dengan hujung jarinya pada siang Ramadhan tidak membatalkan puasa.
 Hal ini kerana biasanya hujung jari seseorang yang normal tidak akan mampu untuk sampai ke bahagian had batin telinga iaitu melepasi had tengkorak kepala.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh:14 April 2023 bersamaan 23 Ramadhan 1444H


#1293: Menghantar Daging Babi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Apakah hukum seseorang yang bekerja sebagai penghantar makanan (
rider
) mengambil dan menghantar makanan haram seperti sup babi dari restoran tidak halal? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, para fuqaha telah bersepakat akan kenajisan daging babi sekalipun disembelih. Hal ini berdasarkan nas al-Quran yang telah menyebutkan bahawa babi adalah najis secara zatnya. Maka dagingnya dan kesemua bahagiannya sama ada bulu, tulang dan kulit adalah najis sekalipun disembelih. (Lihat
al-Fiqh al-Islami wa Adillatuh
, 1/302). Firman Allah SWT:
حُرِّمَتْ عَلَيْكُمُ الْمَيْتَةُ وَالدَّمُ وَلَحْمُ الْخِنزِيرِ
Maksudnya:
 “Diharamkan kepada kamu (memakan) bangkai (binatang yang tidak disembelih), dan darah (yang keluar mengalir), dan daging babi (termasuk semuanya).”
(Surah al-Ma’idah: 3)
Dr. Wahbah al-Zuhaili menyebutkan bahawa pengharaman babi itu meliputi semua bahagiannya sehingga pada lemak dan kulitnya. Adapun dikhususkan dengan menyebut dagingnya sahaja kerana ia merupakan kebanyakan bahagian yang dimakan. Sesungguhnya syarak telah melarang untuk mengambil manfaat daripada semua bahagian babi. (Lihat
al-Tafsir al-Munir
, 6/77). Hal ini berdasarkan firman Allah SWT:
قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ إِلَّا أَن يَكُونَ مَيْتَةً أَوْ دَمًا مَّسْفُوحًا أَوْ لَحْمَ خِنزِيرٍ فَإِنَّهُ رِجْسٌ أَوْ فِسْقًا أُهِلَّ لِغَيْرِ اللَّهِ بِهِ
Maksudnya:

“Katakanlah (wahai Muhammad): ‘Aku tidak dapati dalam apa yang telah diwahyukan kepadaku, sesuatu yang diharamkan bagi orang yang hendak memakannya melainkan kalau benda itu bangkai, atau darah yang mengalir, atau daging babi – kerana sesungguhnya ia adalah kotor – atau sesuatu yang dilakukan secara fasik, iaitu binatang yang disembelih atas nama yang lain dari Allah.’
”
(Surah al-An‘am: 145)
Selain itu, Allah SWT apabila mengharamkan sesuatu, Dia turut mengharamkan hasil jualannya, perniagaan yang mengandunginya dan membantu hal-hal yang melibatkannya. Maka, Allah SWT telah mengharamkan daging babi, maka diharamkan juga berjual beli dengannya, menghidangkannya dan membantu untuk memakannya.  Firman Allah SWT:
حُرِّمَتْ عَلَيْكُمُ الْمَيْتَةُ وَالدَّمُ وَلَحْمُ الْخِنزِيرِ وَمَا أُهِلَّ لِغَيْرِ اللَّهِ بِهِ وَالْمُنْخَنِقَةُ وَالْمَوْقُوذَةُ وَالْمُتَرَدِّيَةُ وَالنَّطِيحَةُ وَمَا أَكَلَ السَّبُعُ إِلَّا مَا ذَكَّيْتُمْ وَمَا ذُبِحَ عَلَى النُّصُبِ وَأَن تَسْتَقْسِمُوا بِالْأَزْلَامِ ۚ ذَٰلِكُمْ فِسْقٌ ۗ
Maksudnya:
“
Diharamkan kepada kamu (memakan) bangkai (binatang yang tidak disembelih), dan darah (yang keluar mengalir), dan daging babi (termasuk semuanya), dan binatang-binatang yang disembelih kerana yang lain dari Allah, dan yang mati tercekik, dan yang mati dipukul, dan yang mati jatuh dari tempat yang tinggi, dan yang mati ditanduk, dan yang mati dimakan binatang buas, kecuali yang sempat kamu sembelih (sebelum habis nyawanya), dan yang disembelih atas nama berhala; dan (diharamkan juga) kamu merenung nasib dengan undi batang-batang anak panah. Yang demikian itu adalah perbuatan fasik.
”
(Surah al-Ma’idah: 3)
Begitu juga terdapat riwayat daripada Jabir bin Abdullah R.Anhuma bahawasanya beliau mendengar Rasulullah SAW bersabda ketika berada di Makkah pada tahun pembukaan kota Makkah:
إِنَّ اللَّهَ وَرَسُولَهُ حَرَّمَ بَيْعَ الخَمْرِ، وَالمَيْتَةِ وَالخِنْزِيرِ وَالأَصْنَامِ. فَقِيلَ: يَا رَسُولَ اللَّهِ، أَرَأَيْتَ شُحُومَ المَيْتَةِ، فَإِنَّهَا يُطْلَى بِهَا السُّفُنُ، وَيُدْهَنُ بِهَا الجُلُودُ، وَيَسْتَصْبِحُ بِهَا النَّاسُ؟ فَقَالَ: لاَ، هُوَ حَرَامٌ. ثُمَّ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ عِنْدَ ذَلِكَ: قَاتَلَ اللَّهُ اليَهُودَ إِنَّ اللَّهَ لَمَّا حَرَّمَ شُحُومَهَا جَمَلُوهُ، ثُمَّ بَاعُوهُ، فَأَكَلُوا ثَمَنَهُ.
Maksudnya:
 “
Sesungguhnya Allah dan Rasul-Nya telah mengharamkan jual beli arak, bangkai, babi dan patung-patung berhala. Ditanyakan (oleh seseorang): ‘Wahai Rasulullah! Bagaimana pendapatmu dengan lemak bangkai, sesungguhnya ia digunakan untuk mengecat perahu, meminyakkan kulit dan dijadikan lampu oleh orang ramai?’ Nabi SAW bersabda: ‘Tidak boleh, itu adalah haram.’ Kemudian Rasulullah SAW bersabda saat itu juga: ‘Semoga Allah memerangi (melaknat) orang-orang Yahudi. Sesungguhnya Allah mengharamkan lemak bangkai, tetapi mereka mencairkannya, kemudian menjualnya, lalu memakan daripada hasil jualannya.’
”
Riwayat al-Bukhari (2236)
Sesungguhnya Allah SWT tidak mengharamkan sesuatu melainkan Dia mencukupkan (manusia) dengan penggantinya daripada jenisnya yang diharuskan. Maka Dia mengharamkan zina tetapi mengharuskan nikah, mengharamkan daging babi tetapi mengharuskan daging unta, mengharamkan sutera (untuk lelaki) tetapi mengharuskan bulu biri-biri dan kapas, mengharamkan rampasan dan rompakan tetapi menhalalkan ghanimah (harta rampasan perang), mengharamkan pencerobohan dan penindasan tetapi mengharuskan jihad dan begitulah seterusnya. (Lihat
al-Hawi al-Kabir
, 13/390).
Berbalik kepada soalan yang diajukan, Dr Solah al-Sawi yang pernah ditanyakan mengenai soalan seumpamanya menyebutkan, hukum asal membawa atau memindahkan daging babi adalah tidak dibolehkan. Hal ini kerana perkara tersebut dilihat seolah-olah membantu kepada perkara maksiat. Sekiranya hal tersebut berterusan, maka dia hendaklah mencari alternatif atau pekerjaan lain yang halal yang lebih suci pendapatannya dan lebih diredhai oleh Tuhannya. Adapun jika hal itu adalah sesuatu yang mendatang atau berlaku secara tiba-tiba yang tidak dapat dielakkan sedangkan asas pekerjaannya melibatkan pemindahan atau penghantaran benda-benda yang baik (yakni yang halal), maka diharapkannya mendapat pengampunan Allah SWT dengan syarat dia mengeluarkan sebahagian pendapatannya yang sepadan dengan penghantaran yang diharamkan itu. (Lihat
Mausu‘ah Fatawa al-Mughtaribin
, 5/445).
Seterusnya pendapatannya yang sepadan dengan penghantaran yang diharamkan boleh disalurkan atau digunakan untuk kepentingan dan maslahat umat Islam. Hal ini sebagaimana fatwa Imam al-Ghazali yang dinukilkan oleh Imam al-Nawawi dalam kitabnya bahawa sekiranya bersama seseorang itu suatu harta haram dan
dia ingin bertaubat dan melepaskan diri daripada harta haram itu,
 maka jika harta itu mempunyai pemilik yang tertentu, hendaklah dipulangkan kepadanya atau kepada wakilnya. Jika dia sudah mati, wajib diserahkan kepada warisnya. Jika tidak diketahui siapa warisnya dan sudah berputus asa daripada mengetahuinya, maka
wajib orang tadi menggunakan harta itu bagi keperluan umat Islam yang umum,
seperti untuk (keperluan) jambatan, ribat-ribat (kandang kuda, tempat pengajian, atau tempat golongan Sufi berkumpul), masjid-masjid, dan keperluan jalan raya Makkah, dan seumpamanya dari segi boleh dikongsi bersama orang Islam.
Begitu juga Imam al-Ghazali menukilkan daripada Mu‘awiyah bin Abu Sufyan, dan selainnya daripada kalangan ulama salaf seperti Imam Ahmad bin Hanbal, al-Harith al-Muhasibi dan ulama yang warak selain mereka berdua,
kerana tidak dibenarkan untuk menghapuskan harta haram itu dan mencampakkannya ke dalam laut. Maka tiada pilihan melainkan digunakan untuk kepentingan atau maslahat umat Islam
. (Lihat
 al-Majmu‘ Syarh al-Muhazzab
, 9/351).
Kesimpulannya
Berdasarkan kepada kenyataan di atas,
kami berpendapat bahawa seseorang Muslim yang bekerja sebagai penghantar makanan (
rider
) tidak boleh menghantar makanan berasaskan babi dan barang-barang haram yang lain seperti arak sekalipun kepada pelanggan yang bukan Islam.
Jika perkara tersebut berterusan, maka pada masa yang sama dia hendaklah berusaha mencari pekerjaan lain yang lebih suci pendapatannya dan lebih diredhai oleh Allah SWT.
Walau bagaimanapun, sekiranya asas pekerjaannya itu adalah baik, di mana dia sepatutnya hanya menghantar makanan-makanan yang halal dan boleh memilih untuk tidak menghantar makanan yang tidak halal, tetapi kadang-kadang dalam situasi tertentu dia terpaksa juga menerima pesanan untuk menghantar makanan yang tidak halal kerana dikhuatiri jika kerap menolak untuk menghantar makanan (yang tidak halal) atau seumpamanya, maka dia boleh dibuang daripada pekerjaan tersebut. Jadi, ketika dalam situasi tersebut, apatah lagi dalam keadaan yang amat sukar memperolehi pekerjaan untuk menampung hidupnya, maka tidak mengapa dan semoga Allah SWT mengampuni ketergelincirannya itu. Akan tetapi dia hendaklah mengeluarkan sebahagian pendapatannya yang sepadan dengan penghantaran yang haram tersebut, lalu disalurkan atau digunakan untuk kepentingan dan maslahat umat Islam.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh:14 April 2023 bersamaan 23 Ramadhan 1444H


#1294: Menggunakan Ubat Titis Telinga Siang Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum seseorang pesakit yang berpuasa yang terpaksa menggunakan ubat titis telinga pada siang Ramadhan? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya, di antara perkara yang membatalkan puasa ialah masuknya sesuatu benda (
‘ain
) melalui rongga terbuka ke dalam
jauf
. Habib Hasan bin Ahmad al-Kaff menjelaskan, lafaz “masuknya sesuatu benda (
‘ain
)” telah mengeluarkan udara daripada termasuk bersamanya. Justeru, tidak membatalkan puasa dengan masuknya udara ke dalam
jauf
. Begitu juga dengan rasa dan bau semata-mata tanpa adanya partikel (
‘ain
), tidak akan membatalkan puasa jika ada yang sampai ke dalam
jauf
.
Kemudian lafaz “rongga terbuka” pula telah mengeluarkan (yakni tidak termasuk dalam maknanya yang membatalkan puasa), jika sesuatu benda itu sampai ke dalam
jauf
 bukan melalui rongga terbuka seperti minyak dan seumpamanya melalui serapan liang roma. Semua adalah rongga terbuka menurut mazhab Imam al-Syafi‘i kecuali mata (tidak termasuk), demikianlah juga telinga (tidak termasuk dalam rongga terbuka) di sisi Imam al-Ghazali. (Lihat
al-Taqrirat al-Sadidah
, hlm. 451-452).
Dr. Muhammad al-Zuhaili menyebutkan, yang dimaksudkan dengan
‘ain
 ialah sesuatu yang dapat dilihat oleh mata sekalipun ia kecil seperti bijan, dan begitu juga sekalipun ia tidak dimakan seperti batu kerikil dan benang. Berbeza halnya dengan kesannya sahaja seperti bauan melalui hidu, dan air panas dan sejuk melalui rasa, maka ia tidak memberi kesan kepada puasa.
Jauf
 ialah bahagian otak, bahagian selepas halkum sehingga ke perut dan usus-usus. Manakala rongga terbuka pula ialah mulut, telinga, kemaluan depan dan kemaluan belakang sama ada lelaki mahupun perempuan. Justeru, jika masuknya ‘ain ke dalam
jauf
 melalui salah satu daripada rongga yang terbuka dengan sengaja dan tidak terpaksa, maka batallah puasanya dan dia wajib mengqadha’kannya semula. (Lihat
al-Mu‘tamad fi al-Fiqh al-Syafi‘i
,
 2/181).
Berbalik kepada soalan yang diajukan, secara umumnya para ulama berbeza pendapat berkenaan batalnya puasa orang yang menggunakan ubat titis telinga siang Ramadhan. Ada dalam kalangan mereka yang berpendapat, ia membatalkan puasa, dan ada juga yang berpendapat ia tidak membatalkan puasa.
Imam al-Nawawi menyebutkan, sekiranya seseorang menitiskan sesuatu ke dalam telinganya berupa air, minyak atau sebagainya, lalu titisan itu sampai ke bahagian otak, maka terdapat dua pendapat dalam kalangan ulama mazhab Syafi‘i.
Pendapat pertama
 yang merupakan pendapat yang paling sahih (
asah
) menyatakan, ia membatalkan puasa. Ini merupakan pendapat yang diputuskan oleh pengarang
al-Muhazzab
 dan jumhur ulama sebagaimana disebutkan oleh pengarang
al-Muhazzab
.
Manakala
pendapat kedua
 pula menyatakan, ia tidak membatalkan puasa. Ini merupakan pendapat Abu Ali al-Sinji, al-Qadhi Husain dan al-Furani, serta pendapat ini juga telah disahihkan oleh Imam al-Ghazali bahawa ia sama seperti hukum bercelak.
[1]
 Mereka mendakwa bahawa telinga bukanlah rongga yang sampai terus ke bahagian otak, sebaliknya ia sampai melalui ruang pori-pori
[2]
 sebagaimana bercelak. Hal ini sebagaimana juga sekiranya seseorang menyapu minyak pada perutnya, sesungguhnya pori-pori (liang roma) akan menyerapnya dan ia tidak membatalkan puasa berbeza halnya dengan hidung kerana ubat yang dimasukkan ke hidung sampai darinya ke bahagian otak melalui rongga yang terbuka (
manfaz maftuh
). (Lihat
al-Majmu’ Syarh al-Muhazzab
, 6/314-315).
Selain itu, dalam kitabnya yang lain, Imam al-Nawawi menyatakan, menitiskan sesuatu ke dalam rongga bahagian dalam (batin) telinga membatalkan puasa menurut pendapat yang paling sahih (
asah
). (Lihat
Minhaj al-Talibin
, hlm. 75). Seterusnya al-Khatib al-Syirbini dan al-Damiri menjelaskan lagi berkenaan kenyataan Imam al-Nawawi tersebut dengan menyebutkan, menitiskan sesuatu ke dalam rongga bahagian dalam telinga sekalipun ia tidak sampai ke bahagian otak, bahkan ia melebihi had tengkorak kepala, membatalkan puasa (mengikut pendapat yang
asah
). Hal ini adalah kerana berdasarkan kepada setiap apa yang dinamakan sebagai
jauf
 apabila masuknya sesuatu ke dalamnya ia membatalkan puasa. Manakala pendapat kedua pula menyatakan, ia tidak membatalkan puasa kerana tidak ada padanya kekuatan atau kuasa memproses dan mengalirkan (makanan atau ubat). (Lihat
Mughni al-Muhtaj
, 2/156;
al-Najm al-Wahhaj
, 3/297).
Maka, jelaslah bahawa dalam kalangan ulama mazhab Syafi‘i sendiri terdapat dua pendapat mengenai isu ini, dan pendapat yang muktamad adalah menitiskan sesuatu ke dalam rongga bahagian dalam telinga membatalkan puasa.
Begitu juga Dar al-Ifta’ al-Misriyyah sebelum ini pernah menyatakan bahawa para fuqaha berselisih pendapat mengenai kesahan puasa orang yang menuang sesuatu ke dalam telinganya ketika sedang berpuasa; berdasarkan perselisihan mereka sama ada telinga adalah rongga terbuka yang terus kepada otak atau kerongkong ataupun tidak; begitu juga perbezaan mereka dalam memahami
[3]
 dan mengadaptasinya
[4]
 menyebabkan berlakunya perbezaan hukum dalam masalah tersebut. Justeru, sesiapa yang mengiranya sebagai rongga terbuka yang terus kepada otak atau kerongkong akan berpendapat, puasanya terbatal dengan menistiskan sesuatu di dalamnya, jika sesuatu daripada titisan tersebut sampai ke bahagian otak atau kerongkong. Manakala mereka yang tidak mengiranya sebagai rongga terbuka pula akan berpendapat, puasanya tidak terbatal dengan sebab menitiskan sesuatu di dalamnya; sama ada terdapat kesan titisan tersebut di dalam kerongkong ataupun tidak.
Seterusnya, Dar al-Ifta’ menyebutkan, pendapat yang terpilih bagi fatwa adalah ia tidak membatalkan puasa selagi mana gegendang telinga masih utuh menghalang komponen-komponennya (titisan tersebut) masuk ke dalam kerongkong secara terus, dan puasanya ketika itu adalah sah, sama ada kesan titisan itu muncul di kerongkong ataupun tidak. Namun sekiranya para doktor mengesahkan bahawa di dalam telinganya terdapat lubang yang dapat membawa komponen-komponen titisan tadi terus sampai ke dalam kerongkong, maka ketika itu puasanya dikira terbatal.
[5]
Di samping itu, Dr. Muhammad Haitham al-Khayyat ada menyebutkan, para doktor pada hari ini tidak mengetahui atau mengenali apa yang dipanggil sebagai “الجوف” yakni
ism

makrifah
 dengan alif dan lam. Akan tetapi mereka mengetahui “أجوافا” iaitu menjadi ism makrifah melalui
idhafah
(sandaran) seperti rongga dada (yang merangkumi paru-paru, jantung, dan urat besar), rongga perut (yang merangkumi perut, usus, hati, limpa), rongga hidung, rongga mulut, rongga perut, dan rongga-rongga lain.
[6]
Begitu juga para doktor dahulu juga tidak membahaskan berkenaan
al-Jauf
 (الجوف) tersebut. Melainkan apa yang disebutkan dalam Qanun Ibn Sina mengenai rongga atas (الجوف الأعلى) dan rongga bawah (الجوف الأسفل). Kedua-duanya itu adalah rongga dada yang merangkumi jantung dan paru-paru, dan rongga perut yang merangkumi perut, usus dan seluruh
viscera
.
Sekiranya benar bahawa mafhum a
l-Jauf
itu ada asalnya dalam al-Kitab dan al-Sunnah — sedangkan ia tidak benar —; maka sewajarnya untuk kita mengetahui apa yang sepadan dengannya menurut ‘uruf para doktor kini, dan ia bukanlah sistem penghadaman secara pasti; kerana sistem penghadaman bermula dengan mulut dan berakhir dengan dubur. Manakala berkumur-kumur pula tidak membatalkan puasa berdasarkan nas hadith, hadith Umar bin al-Khattab R.A yang diriwayatkan oleh Abu Daud dengan sanad yang sahih, katanya:
هشَشتُ فقبَّلتُ وأَنا صائمٌ، فقُلتُ: يا رسولَ اللَّهِ صنَعتُ اليومَ أمرًا عَظيمًا قبَّلتُ، وأَنا صائمٌ قالَ: أَرأَيتَ لو مَضمَضتَ منَ الماءِ، وأنتَ صائمٌ قُلتُ: لا بأسَ بِهِ، قالَ: فمَهْ ؟
Maksudnya:
 “
Aku berasa gembira lalu aku mencium (isteriku) sedangkan aku dalam keadaan berpuasa. Lalu aku bertanya: ‘Wahai Rasulullah, pada hari ini aku telah melakukan suatu perkara yang besar. Aku telah mencium (isteriku) sedangkan aku sedang berpuasa.’ Baginda bersabda: ‘Bagaimana pendapat engkau apabila engkau berkumur-kumur menggunakan air sedangkan engkau sedang berpuasa?’ Aku menjawab: ‘Tidak mengapa.’ Baginda bersabda: ‘Berhentilah (daripada bertanya)?!’
”
Riwayat Abu Daud (2385); al-Nasa’i dalam
al-Sunan al-Kubra
 (3048) dan Ahmad (138)
Maka tidak ada yang tinggal melainkan sebahagian daripada rongga perut. Inilah pendapat yang paling dekat (dengan kebenaran) kerana apa yang dimakan dan diminum sampai ke dalam perut. Jika ia dicerna dan kemudian dibiarkan, maka ia adalah
chyme
,
[7]
 kemudian
chyle
,
[8]
 dan ia tidak akan kembali kepada makanan mahupun minuman. Jika demikian keadaannya, maka tiada justifikasi perubatan bagi sesiapa yang berpendapat batal puasa dengan sebab apa yang masuk ke dalam dubur seperti enema,
[9]
 supositori,
[10]
 spekulum,
[11]
 atau jari doktor yang memeriksa, atau apa yang masuk ke dalam vagina seperti pesari,
[12]

vaginal ovules
, spekulum, jari doktor perempuan atau bidan yang memeriksa, atau apa yang masuk ke dalam saluran kencing — sama ada saluran kencing lelaki atau perempuan — seperti kateter,
[13]
 sistoskop,
[14]
 bahan
radiocontrast
,
[15]
 ubat, atau cecair untuk membasuh pundi, atau apa yang masuk ke dalam telinga seperti ubat titis dan ubat cuci telinga. Kesemua ini tidak sampai ke rongga perut secara pasti.
Jelas daripada nas-nas menunjukkan bahawa terdapat kuantiti tertentu yang dimaafkan. Oleh itu, tidak syak lagi bahawa orang yang berkumur-kumur, akan tersisa air kumur dalam mulutnya dan bercampur dengan air liur, dan tidak syak lagi juga bahawa dia menelannya. Akan tetapi puasanya tetap tidak terbatal berdasarkan nas hadith iaitu hadith Umar yang telah disebutkan sebelum ini.
Jika seseorang berkumur-kumur atau membilas mulutnya dengan air yang dilabelkan dengan bahan radioaktif, kita akan menemui bahan radioaktif tersebut di dalam perut selepas itu, di mana mengesahkan kewujudan sejumlah kecil yang dimaafkan. Ia adalah lebih banyak (secara pasti) daripada apa yang boleh diserap ke dalam esofagus daripada semburan inhaler  (jika ia terserap) atau daripada semburan ubat hidung atau titisan ubat hidung (jika ia terserap) atau daripada tablet yang diletakkan di bawah lidah untuk merawat angina (jika ia terserap) atau daripada titisan ubat telinga yang membran timpaninya telah berlubang  (jika ia terserap) maka tidak ada justifikasi, dari segi perubatan mahupun undang-undang, untuk mengatakan bahawa perkara-perkara ini membatalkan puasa, kerana apa yang sampai ke rongga perut (jika ia berlaku) adalah jauh lebih sedikit daripada jumlah yang sedikit yang dimaafkan, insya-Allah. (Lihat
al-Muftirat fi Dhau’ al-Tibb al-Hadith,
Majallah Majma‘ al-Fiqh al-Islami, 10/774-775).
Tambahan lagi, ‘Abd al-Rahman Ba ‘Alawi al-Syafi‘i dalam
Fatawa al-Masyhur
 menyebutkan, jika seseorang ditimpa penyakit telinga yang tidak tertahan sehingga tidak mampu duduk diam, kecuali dengan diletakkan ubat dalam minyak atau kapas ke dalam telinga yang boleh melegakan atau menghilangkan penderitaan tersebut, berdasarkan pengetahuan dirinya atau pemberitahuan doktor, maka harus berbuat demikian dan puasanya sah kerana alasan
dharurah
. (Lihat
Bughyah al-Mustarsyidin
, hlm. 229).
Sedangkan pendapat muktamad di dalam mazhab al-Syafi‘i menyatakan bahawa lubang telinga termasuk dalam kategori rongga terbuka yang sampai kepada rongga yang batal jika masuk ‘ain ke dalam bahagian batinnya. Tetapi di dalam keterangan di atas, pengecualian diberikan dalam keadaan
dharurah
 untuk menggunakan ubat telinga. Diketahui bahawa ubat telinga yang cair juga tidak sampai ke perut atau usus. Maka tidak batal puasa jika menggunakannya atas alasan terdesak. Begitu juga hukum orang yang sakit buasir memasukkan kembali kolon yang terkeluar daripada duburnya menggunakan jari sehingga masuk ke rongga, maka harus dan tidak batal puasa kerana
dharurah
. (Lihat
Fath al-Mu‘in
, hlm. 114).
Selain itu, Syeikh ‘Abd al-‘Aziz bin Baz juga ada menyebutkan, membersihkan gigi dengan ubat gigi tidak membatalkan puasa sebagaimana bersiwak. Namun, orang tersebut mesti berhati-hati agar tidak ada sesuatu daripadanya yang tertelan ke dalam
jaufnya.
 Akan tetapi jika ada juga sedikit daripadanya yang tertelan (setelah dia berjaga-jaga semampu mungkin) tanpa sengaja, maka ia tidak membatalkan puasa. Demikianlah juga halnya bagi ubat titis mata dan ubat titis telinga, kedua-duanya tidak membatalkan puasa mengikut pendapat yang paling sahih. Jika kesan titisan tersebut terasa di dalam kerongkongnya, maka mengqadha’kan puasanya adalah lebih utama (sebagai langkah berhati-hati) tetapi tidak wajib kerana kedua-duanya (mata dan telinga itu) bukan saluran makanan dan minuman. (Lihat
Majmu‘ Fatawa Ibn Baz
, 15/260-261).
Begitu juga Syeikh Muhammad bin Soleh al-‘Uthaimin turut menyebutkan, ubat titis mata dan begitu juga ubat titis telinga tidak membatalkan puasa kerana ia tidak disebutkan dalam nas dan tidak juga dalam pengertian hal-hal yang disebutkan dalam nas. Mata bukanlah saluran (rongga) untuk makan dan minum dan begitu juga halnya dengan telinga. Mata dan telinga itu adalah seperti mana lubang pori-pori yang terdapat pada badan.
Para ulama menyebutkan, jika seseorang melumurkan buah hanzal
[16]
 pada kedua kakinya, lalu dia merasakan rasanya di dalam kerongkong, maka perkara itu tidak membatalkan puasanya kerana kakinya itu bukan rongga (yang terbuka). Begitulah juga jika dia bercelak, atau menitiskan cecair pada matanya atau dalam telinganya, sekalipun rasanya terasa di dalam kerongkong (tetap tidak membatalkan puasanya). Begitu juga jika dia melumur minyak (di kulitnya) untuk berubat atau tujuan lain, tidak membatalkan puasanya. Demikianlah juga jika dia mengalami sesak nafas, lalu dia menggunakan gas yang disembur ke dalam mulut bagi melegakan pernafasannya, maka hal itu tidak membatalkan puasa kerana perkara tersebut tidak sampai ke dalam perutnya, dan bukan juga makanan mahupun minuman. (Lihat
Fatawa al-Siyam
, hlm. 206)

Kesimpulannya
Berdasarkan kepada kenyataan di atas,
kami berpendapat bahawa ubat titis telinga tidak membatalkan puasa. Justeru, tidak mengapa bagi pesakit yang terpaksa menggunakan ubat titis telinga pada siang Ramadhan, dan puasanya masih lagi dikira sah.
 Selain itu, ia juga merupakan salah satu pendapat (yakni pendapat
marjuh
) dalam mazhab Syafi‘i.
Pendapat ini juga selari dengan keputusan yang dikeluarkan oleh Majma‘ al-Fiqh al-Islami yang bersidang di Jeddah pada tahun 1997 dalam keputusan mereka yang bernombor 93 (1/10) berkenaan perkara-perkara yang membatalkan puasa dalam bidang perubatan menyatakan, setelah meneliti kajian yang dibentangkan mengenai perkara yang membatalkan puasa dalam bidang perubatan, serta penyelidikan dan cadangan yang dikeluarkan oleh simposium fiqh perubatan kesembilan yang diadakan oleh Persatuan Pengamal Perubatan, dengan kerjasama Majma‘ dan badan-badan lain di Casablanca, Morocco, dalam tempoh 9-12 Safar 1418 Hijrah bersamaan dengan 14-17 Jun 1997 Masihi, dan begitu juga selepas mendengar perbincangan dan perbahasan yang panjang lebar berkenaan isu yang berkisar dengannya, yang disertai oleh para fuqaha dan doktor perubatan, dan melihat dalil-dalil daripada al-Kitab dan al-Sunnah, serta perkataan para fuqaha,
Majlis memutuskan bahawa di antara perkara yang tidak dikira membatalkan puasa ialah ubat titis mata, ubat titis telinga, ubat pencuci telinga, ubat titis hidung, atau semburan inhaler, jika dia tidak menelan apa-apa yang masuk ke dalam kerongkong.
[17]
Sekalipun begitu, jika  dapat dielakkan penggunaan ubat titis telinga ketika siang Ramadhan adalah lebih baik sebagai mengambil jalan keluar daripada khilaf. Tidak dapat dinafikan  keluar daripada perkara yang diperselisihi (khilaf) adalah lebih baik berbanding jatuh di dalamnya. Hal ini bertepatan dengan kaedah yang menyebutkan:
الخُرُوجُ مِنَ الخِلَافِ مُسْتَحَبٌّ
Maksudnya:
 “
Keluar daripada khilaf adalah digalakkan (sunat).
” (Lihat
al-Qawaid al-Fiqhiyyah baina al-Asalah wa al-Taujih
, 14/1).
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
[1]
 Iaitu hukum memakai celak pada mata tidak membatalkan puasa, maka begitulah juga hukum bagi telinga.
[2]
 Pori ialah liang-liang halus pada kulit (benda padat). (Lihat
https://prpm.dbp.gov.my/cari1?keyword=pori
. Diakses pada 7 April 2023)
[3]
 Iaitu menggambarkan persoalan iaitu proses memahami latarbelakang isu yang perlu diperbahaskan.
[4]
 Iaitu proses bagaimana permasalahan baru itu disesuaikan dengan teori-teori fiqh sedia ada dan sumber-sumber nas yang berkaitan.
[5]
 Lihat
https://www.masrawy.com/ramadan/islamic/details/2022/4/6/2203807/الإفتاء-قطرة-الأذن-تفسد-الصيام-في-هذه-الحالة
. Diakses pada 8 April 2023.
[6]
 Yang ingin dimaksudkan dengan kenyataan Dr. Muhammad Haitham adalah “الجوف” yang diterjemahkan sebagai “rongga” tidak dapat difahami dengan baik oleh para doktor perubatan hari ini, akan tetapi mereka mengetahui apa yang dimaksudkan dengan “rongga” jika disandarkan pada organ badan tertentu seperti rongga dada, rongga perut, rongga hidung, rongga mulut dan sebagainya.
[7]
 Chyme ialah jisim separa cecair tebal makanan yang dicerna separa dan rembesan pencernaan yang terbentuk dalam perut dan usus semasa penghadaman. (Lihat
https://www.britannica.com/science/chyme
. Diakses pada 28 Mac 2023).
[8]
 Chyle, limfa yang sarat dengan lemak yang telah diserap ke dalam aliran darah dari usus kecil. Gumpalan lemak, yang memberikan chyle rupa seperti susu, mempunyai salutan protein yang nipis dan bersaiz mikron atau kurang (terdapat kira-kira 25,000 mikron hingga satu inci). Selepas makan, ia mengambil masa dua hingga tiga jam untuk lemak diserap dari usus kecil, bergerak melalui saluran limfa yang lebih besar sehingga ia mencapai saluran toraks (salah satu daripada dua batang limfa utama), dan memasuki aliran darah melalui pembukaan dari saluran ke dalam vena brachiocephalic kiri. (Urat ini mengumpul darah dari lengan kiri, leher, dan kepala). (Lihat
https://www.britannica.com/science/chyle
. Diakses pada 28 Mac 2023).
[9]
  (Enema) 1. pemasukan cecair ke dalam dubur, terutamanya untuk memudahkan buang air besar; 2. cecair yang dimasukkan ke dalam dubur, terutamanya untuk memudahkan buang air besar. (Lihat
Kamus Dewan Edisi Keempat
,
https://prpm.dbp.gov.my/cari1?keyword=enema
. Diakses pada 28 Mac 2023).
[10]
 Supositori ialah ubat pejal berbentuk silinder atau kon yang dimasukkan ke dalam dubur atau faraj supaya larut dan melepaskan bahan aktifnya. (Lihat
Kamus Dewan Edisi Keempat
,
https://prpm.dbp.gov.my/cari1?keyword=supositori
. Diakses pada 28 Mac 2023).
[11]
 Spekulum ialah alat yang dimasukkan ke dalam rongga tubuh untuk tujuan pemeriksaan. (Lihat
Kamus Dewan Bahasa Edisi Keempat
,
https://prpm.dbp.gov.my/cari1?keyword=spekulum
. Diakses pada 23 Mac 2023).
[12]
  (Pesari) 1. sejenis ubat berbentuk pepejal yang dimasukkan ke dalam faraj dan melebur untuk merawat jangkitan dan sebagainya; 2. alat yang dimasukkan ke dalam faraj untuk menyokong uterus atau mencegah kehamilan. (Lihat
Kamus Dewan Edisi Keempat
,
https://prpm.dbp.gov.my/cari1?keyword=pesari
. Diakses pada 28 Mac 2023).
[13]
 Kateter ialah tiub nipis yang diperbuat daripada bahan gred perubatan yang mempunyai pelbagai fungsi. Kateter ialah alat perubatan yang boleh dimasukkan ke dalam badan untuk merawat penyakit atau melakukan prosedur pembedahan. Kateter dihasilkan untuk aplikasi khusus, seperti prosedur kardiovaskular, urologi, gastrousus, neurovaskular dan oftalmik. Proses memasukkan kateter dipanggil sebagai kateterisasi. (Lihat
https://en.wikipedia.org/wiki/Catheter
. Diakses pada 28 Mac 2023).
[14]
 Sistoskop ialah alat yang digunakan untuk pemeriksaan bahagian dalam pundi kencing melalui saluran uretra. (Lihat
https://en.wikipedia.org/wiki/Cystoscopy
. Diakses pada 28 Mac 2023).
[15]
 Radiocontrast ialah bahan yang digunakan untuk meningkatkan kontras imej, untuk meningkatkan keterlihatan struktur dalaman dalam teknologi X-Ray. (Lihat
https://www.ncbi.nlm.nih.gov/pmc/articles/PMC6822330/
. Diakses pada 28 Mac 2023).
[16]
 Sejenis buah yang tidak ada bau tetapi rasanya sangat pahit.
[17]
 Lihat
https://iifa-aifi.org/ar/2009.html#_ftn1
. Diakses pada 3 April 2023.
Bertarikh:14 April 2023 bersamaan 23 Ramadhan 1444H


#1295: Menelan Air Kencing

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum seorang isteri atau suami meminum air kencing pasangannya ketika melakukan persetubuhan? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asalnya, kencing manusia atau haiwan adalah najis berdasarkan hadith daripada Abu Hurairah R.A, Rasulullah SAW bersabda:
وَهَرِيقُوا عَلَى بَوْلِهِ سَجْلاً مِنْ مَاءٍ
Maksudnya:
 “
Tuangkanlah atas air kencingnya (Arab Badwi yang kencing di masjid) dengan setimba air
.”
Riwayat al-Bukhari (220)
Ibn Battal dalam syarahnya menyebutkan bahawa para fuqaha telah menyatakan ijma‘ akan kenajisan air kencing (manusia) dan perlu untuk membersihkannya. (Lihat
Syarh Sahih al-Bukhari
oleh Ibn Battal, 1/325).
Begitu juga Imam al-Nawawi ada menyebutkan bahawa semua jenis tahi dan air kencing dikira sebagai najis sama ada haiwan itu boleh dimakan ataupun tidak. (Lihat
al-Majmu‘ Syarh al-Muhazzab
, 2/550).
Berbalik kepada soalan yang diajukan, umumnya haram untuk seseorang itu makan atau minum sesuatu yang bernajis. Hal ini berdasarkan kepada firman Allah SWT:
وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ
Maksudnya:

“Dia menghalalkan bagi mereka segala benda yang baik, dan mengharamkan kepada mereka segala benda yang buruk.”
(Surah al-A‘raf : 157)
Ayat ini menunjukkan bahawa dihalalkan segala benda-benda yang berasa elok pada jiwa dan enak pada tabiat manusia, melainkan terdapat dalil lain yang menyatakan bahawa ia adalah haram. Begitu juga diharamkan segala apa yang jijik pada jiwa seperti bangkai dan darah, serta orang yang memakannya dianggap fasik.  Dalam kata lain, semua benda yang dianggap kotor pada tabiat manusia dan dirasakan jijik pada jiwa adalah diharamkan kerana ia menjadi sebab kepada sakit. Lalu apa sahaja yang memudaratkan hukum asalnya adalah haram. Justeru setiap yang jijik pada tabiat manusia pada asalnya adalah haram, melainkan terdapat dalil yang menyatakan hukum sebaliknya. (Lihat
Mafatih al-Ghaib
, 15/381).
Begitu juga terdapat riwayat daripada Ibn Abbas, daripada Maimunah, bahawa Rasulullah SAW pernah ditanya mengenai seekor tikus yang terjatuh ke dalam minyak sapi. Rasulullah SAW bersabda:
أَلْقُوهَا وَمَا حَوْلَهَا، وَكُلُوا سَمْنَكُمْ
Maksudnya:
 “
Buangkan tikus itu dan buangkan juga minyak sapi di sekitarnya (yang berdekatan dengannya). Kemudian, makanlah minyak sapimu yang selebihnya
.”
Riwayat al-Bukhari (235)
Dalam riwayat lain, daripada riwayat Abu Hurairah R.A datang dengan lafaz:
إذا وقعتِ الفأرةُ في السَّمنِ، فإن كانَ جامِدًا فألقوها وما حولَها، وإن كانَ مائعًا فلا تقربوهُ
Maksudnya:
 “
Apabila seekor tikus terjatuh ke dalam minyak sapi, sekiranya minyak sapi itu dalam keadaan pepejal (beku), maka buangkan tikus itu dan buangkan juga minyak sapi di sekitarnya (yang berdekatan dengannya). Sekiranya minyak sapi itu dalam bentuk cecair, maka janganlah kami mendekatinya (memakannya).
”
Riwayat Abu Daud (3842) dan lafaz hadith daripadanya; riwayat Ahmad (7591); riwayat al-Baihaqi (20110)
Kemudian Imam al-Nawawi menyebutkan, para ashab kami (ulama mazhab Syafi‘i) berpendapat, haram untuk seseorang itu makan sesuatu najis seperti bangkai, susu keldai, air kencing dan lain-lain, begitu juga diharamkan untuk memakan sesuatu yang
mutanajjis
 seperti susu, cuka, madu tamar,
[1]
 makanan yang dimasak, lemak dan lain-lain jika terkena najis, dan perkara ini tidak ada khilaf padanya. (Lihat
Majmu‘ Syarh al-Muhazzab
, 9/36). Begitu juga Ibn Hazm menukilkan, para ulama bersepakat bahawa memakan sesuatu najis atau meminumnya adalah haram kecuali nabiz yang mamabukkan. (Lihat
Maratib al-Ijma‘
, hlm. 19).
Selain daripada itu, Dr. Solah al-Sawi juga ada menyebutkan, tidak halal bagi seseorang untuk minum air kencing pasangannya disebabkan oleh kenajisan air kencing tersebut dan juga mudaratnya, serta seumpama perkara tersebut diketahui secara jelas dalam agama. Beliau menambah lagi, tidaklah dibuka pintu yang membicarakan mengenainya melainkan dengan sebab filem-filem yang rendah nilai akhlaknya (seperti pornografi dan seumpamanya) yang dibawa masuk kepada kita oleh budaya globalisasi. Sedangkan apa yang Allah SWT telah halalkan buat kita adalah lebih banyak lagi daripada perkara yang diharamkan-Nya.
[2]
Kesimpulannya
Justeru, berdasarkan kepada kenyataan di atas,
jelaslah bahawa meminum air kencing pasangan atau sesiapapun, tidak kira ketika melakukan persetubuhan ataupun tidak, adalah diharamkan kerana air kencing adalah najis.
 Selain itu air kencing juga mungkin mengandungi bakteria yang boleh memudaratkan peminumnya, apatah lagi ia keluar dari organ seksual yang sentiasa terdedah kepada pencemaran bakteria.
Lebih-lebih lagi, manusia yang normal, jiwa mereka akan berasa jijik pada air kencing serta menganggapnya kotor dan menjauhinya.  Oleh sebab itu, syarak memerintahkan supaya kotoran air kencing hendaklah dibersihkan.
Selain daripada itu, perbuatan menelan air kencing ini juga sebenarnya adalah jauh sama sekali daripada adab dan budaya seorang Islam serta fitrah akal yang sihat untuk menjauhi segala perkara yang menjijikan. Malah, sebenarnya ia lebih menyerupai perbuatan orang kafir yang mana kita dilarang daripada mengikutinya. Terdapat sebuah riwayat daripada Ibn Umar R.Anhuma, Rasulullah SAW bersabda:
مَنْ تَشَبَّهَ بِقَوْمٍ فَهُوَ مِنْهُمْ
Maksudnya:
 “
Sesiapa yang menyerupai sesuatu kaum, maka dia adalah dalam kalangan mereka
.”
Riwayat Abu Daud (4031); Ahmad (5114) (5115) (5667); Ibn Abi Syaibah di dalam
Musannaf
nya (19401); al-Tabarani dalam
al-Mu‘jam al-Ausat
 (8327); al-Baihaqi dalam
Syu‘ab al-Iman
 (1154); dan al-Bazzar (2966)
Semoga Allah SWT memberikan kefahaman yang jelas kepada kita semua dalam beragama. Amin.
Wallahua‘lam.
[1]
 Boleh juga
al-Dibs
 (الدِّبْس) di sini bermaksud perahan buah tamar. (Lihat
Kamus Besar Arab-Melayu Dewan
, hlm. 705)
[2]
 Lihat https://fatawaalsawy.com/ الفقه/المعاملات/احكام-النكاح/حكم-شُرب-بول-الزوجة-أثناء-الجماع-2/. Diakses pada 10 April 2023.
Bertarikh:14 April 2023 bersamaan 23 Ramadhan 1444H


#1296: Golongan Jin juga Mati

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Adakah golongan jin juga mati seperti mana manusia? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara asasnya, kita perlu mengakui akan kewujudan jin di dalam alam ini. Demikian juga kita mengakui bahawa golongan jin ini mempunyai jisim serta boleh berubah bentuk kepada pelbagai jenis bentuk.
Di dalam
al-Mausu‘ah al-Fiqhiyyah
 dinyatakan
al-Jin
 berbeza dengan
al-Insan
. Lafaz “وَأَجَنَّهُ” bermaksud “Apabila dilindungi sesuatu”. Dan bagi setiap sesuatu yang dihijab daripada kamu maka sesungguhnya (جُنَّ) iaitu dilindung (tidak boleh dilihat) daripada kamu. Ibn Manzur menyatakan, dinamakan
al-Jin
 kerana terlindung dan terhalang mereka itu daripada pandangan. Ini seperti
al-Janin
 dilindung (daripada pandangan) ia daripada perut ibunya. (Lihat
al-Mausu‘ah al-Fiqhiyyah al-Kuwaitiyyah
, 16/89).
Walaupun kita tidak dapat melihat mereka dengan mata kasar kita ia bukan bermakna syaitan dan jin tidak wujud. Kewujudan mereka tidak dapat dilihat oleh kita. Ini dinyatakan oleh Allah SWT di dalam al-Quran. Firman Allah SWT :
إِنَّهُۥ يَرَىٰكُمْ هُوَ وَقَبِيلُهُۥ مِنْ حَيْثُ لَا تَرَوْنَهُمْ
Maksudnya: “
Sesungguhnya Syaitan dan kaumnya melihat kamu dengan keadaan yang kamu tidak dapat melihat mereka.
”
(Surah al-A‘raf : 27)
Syeikh Tahir bin ‘Asyur menyebut bahawa sebahagian ahli ilmu menjadikan ayat ini sebagai dalil bahawa syaitan tidak mungkin untuk dilihat. Akan tetapi bukan begitu maksud ayat tersebut. Ia sebenarnya bermaksud bahawa mereka melihat kita dalam keadaan kita tidak boleh melihat mereka. Kalaupun kita tidak boleh melihat mereka itu tidak bermakna kita tidak boleh melihat mereka selama-lamanya. Tidak dapat melihat mereka pada waktu sekarang tidak boleh menafikan kewujudan mereka secara mutlak.
 (Lihat
Tahrir

Ma‘na al-Sadid wa Tanwir al-‘Aql al-Jadid fi Tafsir al-Quran al-Majid
, 3/26).
Maka kita boleh katakan bahawa orang yang mengingkari kewujudan jin dan syaitan pada hakikatnya mereka mengingkari perkara yang sudah mencapai taraf mutawatir yang kalau disanggahi atau dinafikan ditakuti akan jatuh kepada kekufuran kerana menafikan sesuatu yang mutawatir.
Berbalik kepada soalan yang diajukan, tidak syak lagi bahawa golongan jin akan mati kerana mereka termasuk dalam firman Allah SWT:
كُلُّ مَنْ عَلَيْهَا فَانٍ (26) وَيَبْقَىٰ وَجْهُ رَبِّكَ ذُو الْجَلَالِ وَالْإِكْرَامِ
Maksudnya:
 “
Segala yang ada di muka bumi itu akan binasa (26) Dan akan kekallah Zat Tuhanmu yang mempunyai Kebesaran dan Kemuliaan
.”
(Surah al-Rahman: 26-27)
Ibn Kathir ketika menafsirkan ayat di atas menyatakan, Allah SWT memberitahu bahawa seluruh penghuni bumi akan pergi dan mati secara keseluruhan. Demikian juga halnya dengan penghuni langit, kecuali yang dikehendaki oleh Allah SWT. (Lihat
Tafsir al-Quran al-‘Azim
, 7/110).
Demikian juga firman Allah SWT:
أُولَـٰئِكَ الَّذِينَ حَقَّ عَلَيْهِمُ الْقَوْلُ فِي أُمَمٍ قَدْ خَلَتْ مِن قَبْلِهِم مِّنَ الْجِنِّ وَالْإِنسِ ۖ إِنَّهُمْ كَانُوا خَاسِرِينَ
Maksudnya
: “
Mereka (yang ingkar derhaka seperti itu) ialah orang-orang yang tetap menerima hukuman (azab) bersama-sama dengan umat-umat yang terdahulu daripada mereka – dari kalangan jin dan manusia; kerana sesungguhnya mereka telah menyebabkan diri mereka menjadi orang-orang yang rugi.
”
(Surah al-Ahqaf: 18)
Al-Alusi menyatakan dengan memetik ayat di atas, “فِي أُمَمٍ قَدْ خَلَتْ مِن قَبْلِهِم مِّنَ الْجِنِّ وَالْإِنسِ” bahawa
ia merupakan dalil yang menunjukkan jin juga mati dari satu kurun ke satu kurun yang lain seperti mana manusia.
 Namun dalam
al-Bahr
, al-Hasan menyebutkan dalam sebahagian majlisnya bahawa jin tidak mati. Lalu Qatadah membantahnya dengan ayat ini, dan dia pun terdiam. (Lihat
Ruh al-Ma’ani
, 13/178).
Tambahan lagi, Ibn Hajar al-Haitami turut menyatakan bahawa ayat di atas menjadi dalil bahawa
jin juga mati
. (Lihat
al-Fatawa al-Hadithiyyah
, hlm. 155).
Selain daripada itu, terdapat hadith dalam sahih al-Bukhari daripada riwayat Ibn Abbas R.Anhuma bahawa Nabi SAW bersabda:
أَعُوذُ بِعِزَّتِكَ، الَّذِي لاَ إِلَهَ إِلَّا أَنْتَ الَّذِي لاَ يَمُوتُ، وَالجِنُّ وَالإِنْسُ يَمُوتُونَ
Maksudnya:
 “
Aku berlindung dengan keagungan-Mu, Yang tiada Tuhan kecuali Engkau, Yang tidak mati, sedangkan jin dan manusia akan mati.
”
Riwayat al-Bukhari (7383) dan Muslim (2717)
Menurut al-Mulla Ali al-Qari, dikhususkan dengan menyebut kedua-duanya (yakni jin dan manusia) kerana kedua-duanya ditaktifkan dan menjadi sasaran untuk disampaikan dakwah, maka seolah-olah kedua-duanya adalah asal. (Lihat
Mirqah al-Mafatih
, 4/1708).
Justeru, jelaslah bahawa jin dan manusia pasti mati seperti mana disebut dalam nas-nas di atas.
Namun begitu, dalam golongan jin terdapat jin yang dinamakan dengan Iblis. Menurut ulama, kematian Iblis ditangguh sehingga apa yang disebut “
hari yang ditentukan waktunya.”
Hal ini dirakamkan dalam firman Allah SWT:
قَالَ رَبِّ فَأَنظِرْنِي إِلَىٰ يَوْمِ يُبْعَثُونَ (36) قَالَ فَإِنَّكَ مِنَ الْمُنظَرِينَ (37) إِلَىٰ يَوْمِ الْوَقْتِ الْمَعْلُومِ
Maksudnya
: “
Iblis berkata: ‘Wahai Tuhanku! Jika demikian, berilah tempoh kepadaku hingga ke hari mereka dibangkitkan (hari kiamat).’ Allah berfirman: ‘Dengan permohonanmu itu, maka sesungguhnya engkau daripada golongan yang diberi tempoh. Hingga ke hari — masa yang termaklum.’”
(Surah al-Hijr: 36-38)
Dalam mentafsirkan “إِلَىٰ يَوْمِ الْوَقْتِ الْمَعْلُومِ” (
hingga ke hari — masa yang termaklum
) disebut bahawa ia adalah ketika mana
tiupan sangkakala kali pertama
. (Lihat
Tafsir al-Jalalain
, 4/339;
al-Muharrar al-Wajiz
oleh Ibn Atiyyah, 2/444;
al-Wajiz fi Tafsir Kitab al-Aziz
oleh al-Wahidi, 4/242).
Al-Baidhawi menyatakan, maksud firman Allah SWT ‘hingga ke hari yang ditentukan waktunya’ adalah ajal kamu yang telah ditetapkan di sisi Allah SWT. Menurut majoriti ulama ialah ketika seluruh umat manusia sudah binasa, iaitu ketika sangkakala pertama ditiupkan. (Lihat
Anwar al-Tanzil wa Asrar al-Ta’wil,
3/370).
Al-Alusi menyatakan ayat “إِنَّكَ مِنَ الْمُنْظَرِينَ” secara zahirnya menunjukkan sehingga ke hari mereka dibangkitkan, di mana jawapan balas itu selepas permintaan Iblis. Akan tetapi dalam surah al-Hijr dan Sad mengikatnya dengan ‘hari masa yang termaklum.’ Para ulama berselisih pendapat berkenaan maksud yang dikehendaki daripadanya. Pendapat yang masyhur, ia adalah hari tiupan sangkakala yang pertama (يوم النفخة الأولى) bukannya pada hari kebangkitan (يوم البعث) kerana hari kebangkitan itu bukannya hari kematian. Akan tetapi sebahagian mereka ada yang mengharuskan maksudnya ialah hari kebangkitan (bukannya pada hari tiupan sangkakala yang pertama), dan tidak semestinya Iblis itu tidak mati, boleh jadi Iblis itu mati pada hari pertama kemudian dalam masa yang sama ia dibangkitkan bersama makhluk-makhluk lain. (Lihat
Ruh al-Ma’ani
, 4/331).
Selain itu Allah SWT juga berfirman:
وَنُفِخَ فِي الصُّورِ فَصَعِقَ مَن فِي السَّمَاوَاتِ وَمَن فِي الْأَرْضِ إِلَّا مَن شَاءَ اللَّـهُ ۖ ثُمَّ نُفِخَ فِيهِ أُخْرَىٰ فَإِذَا هُمْ قِيَامٌ يَنظُرُونَ
Maksudnya
: “
Dan sudah tentu akan ditiup sangkakala, maka pada waktu itu matilah makhluk-makhluk yang ada di langit dan yang ada di bumi, kecuali sesiapa yang dikehendaki Allah (terkemudian matinya); kemudian ditiup sangkakala sekali lagi, maka dengan serta merta mereka bangun berdiri menunggu (kesudahan masing-masing).
”
(Surah al-Zumar: 68)
Al-Qurtubi ketika menjelaskan ayat di atas menyatakan, Ibn Abbas R.Anhuma menyebut bahawa dimaksudkan dengan tiupan sangkakala pertama iaitu ketika mana matinya semua makhluk. (Lihat
al-Jami‘ li Ahkam al-Quran
, 10/27).
Kesimpulan
Berdasarkan kepada perbincangan di atas,
jelaslah bahawa golongan jin juga mengalami kematian seperti mana manusia, termasuklah juga Iblis.
 Hal ini jelas berdasarkan nas dan dalil-dalil yang telah dikemukakan di atas.
Walau bagaimanapun, Iblis diberi penangguhan sehingga ke waktu yang termaklum. Bagi Iblis kematiannya adalah ketika berlakunya tiupan sangkakala pertama. Maka pada ketika itulah, Iblis akan menemui kematian bersama kesemua makhluk yang lain.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh:14 April 2023 bersamaan 23 Ramadhan 1444H


#1298: Binatang Buruan Dijumpai telah Mati

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Apakah status haiwan buruan yang berjaya ditembak tetapi masih ada kekuatan untuk melarikan diri bersembunyi, kemudian apabila ia ditemui, ia telah pun mati? Adakah ia halal untuk dimakan? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya, haiwan buruan yang berjaya dipanah atau ditembak lalu ia mati, yang telah disebutkan nama Allah SWT sebelumnya, maka ia adalah halal untuk dimakan. Hal ini sebagaimana daripada Abu Tha‘labah al-Khusyani, katanya: Aku bertanya:
يَا نَبِيَّ اللَّهِ، إِنَّا بِأَرْضِ قَوْمٍ مِنْ أَهْلِ الكِتَابِ، أَفَنَأْكُلُ فِي آنِيَتِهِمْ؟ وَبِأَرْضِ صَيْدٍ، أَصِيدُ بِقَوْسِي، وَبِكَلْبِي الَّذِي لَيْسَ بِمُعَلَّمٍ وَبِكَلْبِي المُعَلَّمِ، فَمَا يَصْلُحُ لِي؟ قَالَ: أَمَّا مَا ذَكَرْتَ مِنْ أَهْلِ الكِتَابِ، فَإِنْ وَجَدْتُمْ غَيْرَهَا فَلاَ تَأْكُلُوا فِيهَا، وَإِنْ لَمْ تَجِدُوا فَاغْسِلُوهَا وَكُلُوا فِيهَا. وَمَا صِدْتَ بِقَوْسِكَ فَذَكَرْتَ اسْمَ اللَّهِ فَكُلْ. وَمَا صِدْتَ بِكَلْبِكَ المــُعَلَّمِ، فَذَكَرْتَ اسْمَ اللَّهِ فَكُلْ، وَمَا صِدْتَ بِكَلْبِكَ غَيْرِ مُعَلَّمٍ فَأَدْرَكْتَ ذَكَاتَهُ فَكُلْ
Maksudnya
: “
Wahai Nabi Allah, sesungguhnya kami berada di negeri Ahli Kitab, maka bolehkah kami makan menggunakan bekas-bekas mereka? (Kami juga berada) di negeri (yang ada banyak) binatang buruan. Aku berburu menggunakan busurku, anjingku yang tidak terlatih dan anjingku yang terlatih, maka apakah yang boleh untukku (dibenarkan untuk makan)? Baginda SAW bersabda: ‘Adapun apa yang kamu sebutkan berkenaan dengan Ahli Kitab, sekiranya kamu mempunyai (bekas-bekas) selain daripadanya, maka janganlah kamu makan menggunakannya. Sekiranya kamu tidak mempunyai (bekas-bekas lain), maka cucilah ia dan makanlah menggunakan bekas-bekas tersebut.
Apa sahaja (haiwan buruan) yang kamu buru menggunakan busur dan kamu telah menyebut nama Allah, maka makanlah.
 Apa sahaja (haiwan buruan) yang kamu buru menggunakan anjingmu yang terlatih dan kamu telah sebutkan nama Allah, maka makanlah. Dan apa sahaja (haiwan buruan) yang kamu buru menggunakan anjing kamu yang tidak terlatih serta kamu sempat menyembelihnya (haiwan buruan tersebut), maka makanlah.’
”
Riwayat al-Bukhari (5478)
Hadith di atas dapat difahami bahawa haiwan buruan yang terkena anak panah yang dilempar dengan bantuan busur dan disebutkan nama Allah ketika hendak melempar anak panah tersebut adalah halal untuk dimakan. (Lihat
Mirqah al-Mafatih
, 6/ 2645).
Berbalik kepada soalan yang diajukan, Dr. Yusuf al-Qaradhawi ada menyebutkan dalam kitabnya,
al-Halal wa al-Haram fi al-Islam
 (hlm. 68) bahawa apabila pemburu sudah melepaskan anak panahnya dan mengenai sasaran binatang buruan, tetapi binatang buruan itu lari bersembunyi dan apabila ditemui semula, binatang itu sudah mati. Boleh jadi perkara tersebut adalah selepas beberapa hari. Dalam isu ini, binatang buruan itu boleh menjadi halal dengan beberapa syarat, iaitu:
Binatang buruan itu tidak jatuh ke dalam air. Nabi SAW bersabda:
إذا رَمَيْتَ سَهْمَكَ، فاذْكُرِ اسْمَ اللهِ، فإنْ وجَدْتَهُ قدْ قَتَلَ فَكُلْ، إلّا أنْ تَجِدَهُ قدْ وقَعَ في ماءٍ، فإنّكَ لا تَدْرِي الماءُ قَتَلَهُ، أوْ سَهْمُكَ
Maksudnya:
“Jika kamu melepaskan anak panahmu dan telah menyebut nama Allah, jika kamu mendapatinya sudah mati, maka makanlah ia melainkan kamu mendapatinya telah jatuh ke dalam air, maka kamu tidak mengetahui adakah air yang membunuhnya atau anak panahmu?”
Riwayat Muslim (1929)
Tidak terdapat pada binatang buruan itu kesan lain selain daripada kesan anak panah pemburu dan dia mengetahui (meyakini) bahawa bekas itulah yang menyebabkan kematian binatang buruan tersebut. Terdapat riwayat daripada ‘Adi bin Hatim R.A: katanya:
قُلْتُ: يَا رَسُولَ اللهِ، إِنَّا أَهْلُ الصَّيْدِ، وَإِنَّ أَحَدَنَا يَرْمِي الصَّيْدَ، فَيَغِيبُ عَنْهُ اللَّيْلَةَ وَاللَّيْلَتَيْنِ فَيَبْتَغِي الْأَثَرَ فَيَجِدُهُ مَيْتًا وَسَهْمُهُ فِيهِ، قَالَ: إِذَا وَجَدْتَ السَّهْمَ فِيهِ وَلَمْ تَجِدْ فِيهِ أَثَرَ سَبُعٍ وَعَلِمْتَ أَنَّ سَهْمَكَ قَتَلَهُ فَكُلْ
Maksudnya:
“Wahai Rasulullah, sesungguhnya kami adalah orang yang biasa memburu, dan salah seorang di antara kami memanah haiwan buruan, kemudian ia menghilang daripadanya satu malam dan dua malam. Kemudian dia mencarinya, dan mendapatinya telah mati dan anak panahnya masih berada pada haiwan tersebut. Baginda bersabda: ‘Apabila kamu mendapati anak panah masih berada padanya dan tidak mendapati adanya kesan binatang buas (pada haiwan itu) dan dia mengetahui (meyakini) bahawa anak panahnya telah membunuh haiwan tersebut, maka makanlah.’”
Riwayat al-Nasa’i (4300)
Binatang buruan itu belum lagi sampai kepada tahap menjadi busuk dan rosak. Hal ini kerana fitrah manusia yang sihat dan normal pasti menganggap buruk sesuatu yang berbau busuk dan merasa jijik dengannya. Lebih-lebih lagi berkemungkinan ia boleh memberi mudarat (penyakit) jika memakannya. Berkenaan hal ini, Nabi SAW bersabda kepada Abu Tha‘labah al-Khusyani:
إذا رَمَيتَ الصَّيدَ فأدركتَه بعد ثلاثِ ليالِ وسهمُك فيه، فكُلْهُ ما لم يُنْتِن
Maksudnya:
 “Jika kamu melepaskan anak panahmu kepada binatang buruan, (lalu binatang buruan itu hilang) kemudian kamu menjumpainya selepas tiga malam dan anak panahmu masih berada pada binatang tersebut, maka makanlah binatang buruan itu selagi ia belum busuk.”
Riwayat Abu Daud (2861); Syeikh Syu‘aib al-Arna’ut dalam
Takhrij Sunan Abi Daud
 (2861) menilainya sebagai sahih.
Kesimpulannya
Berdasarkan kepada perbincangan dan perbahasan di atas,
kami berpendapat bahawa haiwan buruan yang berjaya dipanah atau ditembak, lalu ia masih kuat untuk melarikan diri dan hanya dijumpai kemudiannya selepas beberapa hari dalam keadaan sudah mati, adalah halal untuk dimakan
 kerana kecederaan yang terkenanya hasil daripada panahan atau tembakan itulah sembelihannya.

Sekalipun begitu,

kehalalannya itu

terikat dengan syarat haiwan itu tidak dijumpai terjatuh dalam air, dan tidak terdapat pada haiwan tersebut kesan lain seperti kesan binatang buas, kesan terjatuh dari tempat tinggi dan seumpamanya yang boleh menyebabkan kematiannya, selain daripada kesan panahan atau tembakan daripada pemburu dan pemburu mengetahui (meyakini) bahawa kesan tembakan atau panahan itulah yang menyebabkan kematian haiwan tersebut. Begitu juga tidak terdapat pada haiwan itu bau busuk atau dagingnya sudah rosak. Apatah lagi kebiasaannya bau busuk menunjukkan dagingnya itu sudah rosak dan dikhuatiri memberi mudarat kepada pemakannya. Firman Allah:
وَلَا تُلْقُوا بِأَيْدِيكُمْ إِلَى التَّهْلُكَةِ
Maksudnya:
 “
Dan janganlah kamu mencampakkan diri kamu ke lembah kebinasaan
.”
(Surah al-Baqarah: 195)
Ayat di atas bermaksud janganlah kamu menyerahkan diri kepada hal-hal yang menyebabkan kebinasaan, akan tetapi lakukanlah untuk diri kamu sebab-sebab yang boleh membawa kepada keselamatan. (Lihat
Zubdah al-Tafasir min Fath al-Qadir
, hlm. 38).
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh:14 April 2023 bersamaan 23 Ramadhan 1444H


#1299: Jual Beli Monyet

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Bolehkah monyet dijual beli? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Definisi monyet
Dalam bahasa Arab, monyet dipanggil sebagai
al-Qird
 (القِرْدُ). Menurut al-Damiri, ia adalah haiwan yang sememangnya dikenali orang ramai. Nama julukannya (
kunyah
) ialah Abu Khalid, Abu Khubaib, Abu Khalaf, Abu Zannah dan Abu Qissyah. Perkataan jamaknya ialah
qurud
 (قُرُودٌ) dan boleh juga sebagai
qiradah
 (قِرَدَة). Manakala monyet betina pula dipanggil sebagai
qirdah
 (قِرْدَةٌ) dan jamaknya ialah
qiradun
 (قِرَدٌ). Ia ialah haiwan yang hodoh, lucu, cerdik, cepat faham, dan boleh mempelajari suatu bidang (profesion). Dihikayatkan bahawa penguasa Nubah telah menghadiahkan kepada al-Mutawakkil seekor monyet tukang jahit dan seekor lagi monyet tukang emas dan perak. Selain itu, penduduk Yaman juga ada mengajarkan monyet-monyet bagi memenuhi keperluan-keperluan mereka, sehinggakan penjual daging dan pemilik kedai mengajarkan kepada monyet bagi menjaga kedai sehingga pemiliknya kembali. Begitu juga ada monyet diajar untuk mencuri lalu ia mencuri. Selain itu, monyet betina boleh melahirkan anak dalam satu perut sebanyak sepuluh atau dua belas ekor. Monyet jantan juga sangat cemburu kepada monyet betina (pasangannya).
Haiwan ini menyerupai manusia dalam kebanyakan keadaannya. Sesungguhnya ia ketawa, bersedih, duduk di atas punggungnya sambil menegakkan kaki dan pahanya, bercerita, memegang sesuatu dengan tangannya, mempunyai jari-jari yang terpisah menjadi hujung-hujung jari dan kuku, boleh diajar dan dilatih, jinak dengan manusia, berjalan dengan menggunakan empat kaki kebiasaannya, boleh juga berjalan dengan menggunakan dua kaki dalam jangka masa yang singkat, bahagian bawah matanya mempunyai silia dan perkara tersebut tidak terdapat pada mana-mana haiwan lain selainnya. Ia seperti manusia.  Hal ini kerana jika ia terjatuh ke dalam air, ia akan lemas seperti mana manusia bagi yang tidak pandai berenang. Ia juga memilih pasangannya melalui perkahwinan dan cemburu dengan monyet betina (pasangannya). Kedua-dua perkara ini termasuk dalam kemuliaan manusia. Di samping itu, jika nafsunya semakin bertambah (membuak-buak), ia akan beronani, dan begitu juga monyet betina mengandungkan anaknya sebagaimana wanita mengandung. (Lihat
Hayah al-Hayawan al-Kubra
, Cet. Dar al-Basya’ir, 3/475-476).
Hukum jual beli monyet
Umumnya, mazhab-mazhab telah bersepakat bahawa tidak dibenarkan menjual binatang buas dan burung, sekiranya tidak boleh diambil manfaatnya dalam apa jua keadaan pun. Sekiranya ia termasuk dalam jenis yang boleh diambil manfaat, maka harus untuk menjualnya kecuali babi kerana ia adalah najis. Justeru, tidak boleh mengambil menfaatnya dan begitu juga tidak boleh menjualnya. (Lihat
al-Mausu‘ah al-Fiqhiyyah al-Kuwaitiyyah
, 9/154).
Begitu juga pengarang
al-Fiqh al-Manhaji
 ada menyatakan, barangan jualan tersebut mestilah barangan yang bermanfaat menurut syarak dan
uruf
 (kebiasaan). Maksud pada adatnya, manfaat barangan tersebut menjadi tujuan jual beli dan dibenarkan oleh syara’. Dengan ini, tidak sah menjual serangga berbisa atau haiwan yang tidak boleh dimanfaatkan atau manfaatnya tidak menjadi tujuan jual beli diadakan. Demikian juga dengan peralatan yang melalaikan yang manfaatnya tidak dibenarkan oleh syara’. Sebabnya, membayar sesuatu untuk mendapat sesuatu yang tidak bermanfaat adalah perbuatan yang membazir. Rasulullah SAW sendiri melarang pembaziran. (Lihat
al-Fiqh al-Manhaji
, 6/17).
Berbalik kepada soalan yang diajukan, al-Damiri menyebutkan bahawa jual beli monyet adalah diharuskan kerana ia boleh dilatih dan diajar. Lalu ia boleh memegang lilin dan menjaga barangan. (Lihat
Hayah al-Hayawan al-Kubra
, Cet. Dar al-Basya’ir, 3/484).
Selain itu, al-Rafi‘i ada menyatakan, haiwan-haiwan yang suci itu ada dua jenis. Salah satunya haiwan yang dapat diambil manfaatnya, maka harus untuk menjualnya seperti kambing, baghal, dan keldai, daripada jenis haiwan buruan seperti antelop dan rusa, daripada jenis haiwan pemburu seperti falkon, helang dan harimau, daripada jenis burung seperti merpati, ‘usfur, dan
‘iqab
 (sejenis helang). Begitu juga haiwan yang diambil manfaat dengan warnanya atau suaranya seperti burung merak dan burung perling. Begitu juga gajah dan kucing.
Begitu juga monyet kerana ia boleh dilatih dan diajar banyak perkara, lalu ia mengetahuinya
. (Lihat
Fath al-‘Aziz
, 8/118).
Tambahan lagi, al-Khatib al-Syirbini pula menyatakan bahawa menjual haiwan-haiwan yang boleh diambil manfaat daripadanya seperti harimau untuk tujuan memburu, gajah untuk tujuan peperangan,
monyet untuk tujuan mengawal
, lebah untuk tujuan mendapatkan madu dan seumpamanya adalah dibenarkan dan sah jual beli tersebut. (Lihat
Mughni al-Muhtaj
, 2/342). Ia dibenarkan atas alasan semua binatang ini mempunyai manfaat menurut adat dan dibenarkan oleh syarak. (Lihat
al-Fiqh al-Manhaji
, 6/17).
Dalam erti kata lain, semua haiwan yang disebutkan di atas, diharuskan untuk jual beli kerana adanya manfaat yang boleh diambil daripada haiwan-haiwan tersebut sekalipun ia adalah binatang buas. Berkenaan hal ini juga, Imam al-Nawawi ada menyebutkan dalam kitabnya, di antara syarat barang jualan ialah:
النَّفْعُ فَلَا يَصِحُّ بَيْعُ الْحَشَرَاتِ، وَكُلِّ سَبُعٍ لَا يَنْفَعُ
Maksudnya:
 “
Bermanfaat. Justeru, tidak sah menjual hasyarat
 dan semua binatang buas yang tidak ada manfaat.
” (Lihat
Minhaj al-Talibin
, hlm. 94).
Kemudian, ‘Umairah telah menjelaskan lagi perkataan Imam al-Nawawi di atas dengan menyebutkan bahawa ‘tidak sah menjual
hasyarat
’ yang tidak ada manfaatnya. Manakala lafaz “لَا يَنْفَعُ” (tidak ada manfaat) pula adalah seperti tidak boleh dimakan, tidak boleh digunakan sebagai alat komunikasi,
 tidak boleh digunakan dalam peperangan, tidak boleh dilatih atau diajar dan tidak sesuai untuk memikul barangan. (Lihat
Hasyiata al-Qalyubi wa ‘Umairah
, 2/198).
Kesimpulannya
Berdasarkan kepada perbincangan dan perbahasan di atas,
kami berpendapat bahawa jual beli monyet adalah dibenarkan dan sah.
Hal ini kerana monyet termasuk dalam jenis haiwan yang boleh diambil manfaat daripadanya dengan dilatih atau diajar kepadanya untuk melakukan suatu tugasan seperti menjaga kedai dan barangan. Dalam konteks negara kita, biasanya monyet dilatih untuk memetik buah kelapa.
Semoga Allah SWT memberikan kefahaman yang jelas kepada kita semua dalam beragama. Amin.
Wallahua‘lam.
Bertarikh:14 April 2023 bersamaan 23 Ramadhan 1444H


#130 Solat Hajat Berjemaah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Boleh jelaskan tentang isu solat hajat berjemaah? Adakah terdapat panduan daripada Nabi SAW dan para sahabat Baginda tentang melakukan solat hajat berjemaah? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Hajat pada bahasa ialah keperluan atau memohon sesuatu. Dalam kitab
Lisan al-Arab
 (2/242)
dan
 al-Mu’jam al-Wasit
 (1/527),
hajat
 dengan makna kefakiran dan tidak dikeluarkan penggunaan fuqaha bagi lafaz hajat daripada makna
lughawi
.
Mengikut ulama usul mengemukakan takrif khas berkenaan hajat seperti al-Syatibi katanya: “Apa-apa yang menjadi keperluan untuk melapangkan dan mengangkat kemudaratan yang membawa kepada
masyaqqah
 dan hilangnya
maslahat
.”
[1]
Kami kemukakan di sini tiga dalil solat hajat, iaitu:
Pertama:
 Diriwayatkan daripada Abdullah bin Aufa RA katanya: Rasulullah SAW keluar menemui kami dan bersabda:
مَنْ كَانَتْ لَهُ إِلَى اللَّهِ حَاجَةٌ، أَوْ إِلَى أَحَدٍ مِنْ بَنِي آدَمَ فَلْيَتَوَضَّأْ وَلْيُحْسِنِ الْوُضُوءَ، ثُمَّ لِيُصَلِّ رَكْعَتَيْنِ، ثُمَّ لِيُثْنِ عَلَى اللَّهِ، وَلْيُصَلِّ عَلَى النَّبِيِّ صَلَّى اللَّهُ عَلَيْهِ وَسَلَّمَ
Maksudnya
: “Sesiapa yang ada sesuatu hajat pada Allah SWT
at
au pada sesiapa di kalangan anak Adam, hendaklah dia mengambil air wuduk dan berwuduklah dengan baik kemudian hendaklah dia solat dua rakaat kemudian memuji Allah SWT dan berselawat untuk Nabi SAW, seterusnya berdoa:
لَا إِلَهَ إِلَّا اللهُ الحَلِيمُ الكَرِيمُ، سُبْحَانَ اللَّهِ رَبِّ العَرْشِ العَظِيمِ، الحَمْدُ لِلهِ رَبِّ العَالَمِينَ، أَسْأَلُكَ مُوجِبَاتِ رَحْمَتِكَ، وَعَزَائِمَ مَغْفِرَتِكَ، وَالغَنِيمَةَ مِنْ كُلِّ بِرٍّ، وَالسَّلَامَةَ مِنْ كُلِّ إِثْمٍ، لَا تَدَعْ لِي ذَنْبًا إِلَّا غَفَرْتَهُ، وَلَا هَمًّا إِلَّا فَرَّجْتَهُ، وَلَا حَاجَةً هِيَ لَكَ رِضًا إِلَّا قَضَيْتَهَا يَا أَرْحَمَ الرَّاحِمِينَ
Maksudnya
:
“
Tiada Tuhan melainkan Allah yang Maha Pengasih dan Maha Mulia. Maha suci Allah, Tuhan yang memiliki singgahsana yang agung. Segala puji bagi Allah, Tuhan sekalian alam. Ku mohon segala amalan yang membuka pintu rahmat dan keampunan-Mu. Kumohon lindungan daripada dosa, kaya dengan segala kebajikan dan selamat daripada dosa. Jangan lah engkau biarkan padaku walau satu dosa kecuali engkau maafkan ia, walau satu masalah kecuali engkau selesaikan ia, walau satu hajat yang engkau redhai kecuali engkau tunaikan ia, wahai tuhan yang Maha Pengasih.
“
[2]
Syeikh Dr. Wahbah al-Zuhaili berkata:
“Solat hajat adalah sunat mengikut hadis ini, di mana ianya wujud dalam sunan al-Tirmizi dan Imam al-Tirmizi menghukumkan hadis ini sebagai hadis gharib.”
[3]
Selepas itu hendaklah dia memohon urusan dunia atau akhirat seperti yang dikehendakinya nescaya ia akan ditakdirkan.
Kedua
: Hadis di atas dikuatkan lagi dengan sokongan sebuah hadis yang lain, dimana Baginda SAW bersabda:
إِذَا طَلَبْتَ حَاجَةً فَأَحْبَبْتَ أَنْ تَنْجَحَ، فَقُلْ: لَا إِلَهَ إِلَّا اللهُ وَحْدَهُ لَا شَرِيكَ لَهُ الْعَلِيُّ الْعَظِيمُ، لَا إِلَهَ إِلَّا اللهُ وَحْدَهُ لَا شَرِيكَ لَهُ الْـحَلِيمُ الْكَرِيمُ، بِسْمِ اللهِ الَّذِي لَا إِلَهَ إِلَّا هُوَ الْـحَيُّ الْـحَلِيمُ، سُبْحَانَ اللهِ رَبِّ الْعَرْشِ الْعَظِيمِ، وَالْـحَمْدُ لِلهِ رَبِّ الْعَالَمِينَ كَأَنَّهُمْ يَوْمَ يَرَوْنَ مَا يُوعَدُونَ لَمْ يَلْبَثُوا إِلَّا سَاعَةً مِنْ نَهَارٍ بَلَاغٌ فَهَلْ يُهْلَكُ إِلَّا الْقَوْمُ الْفَاسِقُونَ، كَأَنَّهُمْ يَوْمَ يَرَوْنَهَا لَمْ يَلْبَثُوا إِلَّا عَشِيَّةً أَوْ ضُحَاهَا، اللَّهُمَّ إِنِّي أَسْأَلُكَ مُوجِبَاتِ رَحْمَتِكَ، وَعَزَائِمَ مَغْفِرَتِكَ، وَالْغَنِيمَةَ مِنْ كُلِّ بِرٍّ، وَالسَّلَامَةَ مِنْ كُلِّ ذَنْبٍ، اللَّهُمَّ لَا تَدَعْ لِي ذَنْبًا إِلَّا غَفَرْتَهُ، وَلَا هَمًّا إِلَّا فَرَّجْتَهُ، وَلَا دَيْنًا إِلَّا قَضَيْتَهُ، وَلَا حَاجَةً مِنْ حَوَائِجِ الدُّنْيَا وَالْآخِرَةِ إِلَّا قَضَيْتَهَا بِرَحْمَتِكَ يَا أَرْحَمَ الرَّاحِمِينَ
Maksudnya
:
“Apabila kamu menuntut sebarang hajat dan mahu supaya berjaya untuk diperkenankan, maka bacalah:
[4]
 لَا إِلَهَ إِلَّا اللهُ وَحْدَهُ لَا شَرِيكَ لَهُ الْعَلِيُّ الْعَظِيمُ، لَا إِلَهَ إِلَّا اللهُ وَحْدَهُ لَا شَرِيكَ لَهُ الْـحَلِيمُ الْكَرِيمُ، بِسْمِ اللهِ الَّذِي لَا إِلَهَ إِلَّا هُوَ الْـحَيُّ الْـحَلِيمُ، سُبْحَانَ اللهِ رَبِّ الْعَرْشِ الْعَظِيمِ، وَالْـحَمْدُ لِلهِ رَبِّ الْعَالَمِينَ كَأَنَّهُمْ يَوْمَ يَرَوْنَ مَا يُوعَدُونَ لَمْ يَلْبَثُوا إِلَّا سَاعَةً مِنْ نَهَارٍ بَلَاغٌ فَهَلْ يُهْلَكُ إِلَّا الْقَوْمُ الْفَاسِقُونَ، كَأَنَّهُمْ يَوْمَ يَرَوْنَهَا لَمْ يَلْبَثُوا إِلَّا عَشِيَّةً أَوْ ضُحَاهَا، اللَّهُمَّ إِنِّي أَسْأَلُكَ مُوجِبَاتِ رَحْمَتِكَ، وَعَزَائِمَ مَغْفِرَتِكَ، وَالْغَنِيمَةَ مِنْ كُلِّ بِرٍّ، وَالسَّلَامَةَ مِنْ كُلِّ ذَنْبٍ، اللَّهُمَّ لَا تَدَعْ لِي ذَنْبًا إِلَّا غَفَرْتَهُ، وَلَا هَمًّا إِلَّا فَرَّجْتَهُ، وَلَا دَيْنًا إِلَّا قَضَيْتَهُ، وَلَا حَاجَةً مِنْ حَوَائِجِ الدُّنْيَا وَالْآخِرَةِ إِلَّا قَضَيْتَهَا بِرَحْمَتِكَ يَا أَرْحَمَ الرَّاحِمِينَ
Ketiga
: Daripada Uthman Bin Hunaif RA, bahawa seorang buta telah datang menemui Rasulullah SAW seraya berkata: “Ya Rasulullah, tolong doakan kepada Allah agar aku diberikan penglihatan atau seumpamanya. Kemudian Baginda SAW bersabda:
فَانْطَلِقْ فَتَوَضَّأْ، ثُمَّ صَلِّ رَكْعَتَيْنِ، ثُمَّ قُلِ: اللَّهمَّ إنِّي أسألُكَ وأتوجَّهُ إليكَ بنبيِّي محمَّدٍ صلَّى اللَّهُ عليهِ وسلَّمَ نبيِّ الرَّحمةِ، يا محمَّدُ إنِّي أتوجَّهُ إلى ربِّي بك أن يكشِفَ لي عَن بصَري، اللَّهم شفِّعهُ فيَّ وشفِّعني في نَفسي فرجعَ وقد كَشفَ الله عن بصرِهِ
Maksudnya
:
“maka pergilah kamu dan berwudu’ kemudian solat dua rakaat dan seterusnya bacalah doa
اللَّهمَّ إنِّي أسألُكَ وأتوجَّهُ إليكَ بنبيِّي محمَّدٍ صلَّى اللهُ عليهِ وسلَّمَ نبيِّ الرَّحمةِ، يا محمَّدُ إنِّي أتوجَّهُ إلى ربِّي بك أن يكشِفَ لي عَن بصَري، اللَّهم شفِّعهُ فيَّ وشفِّعني في نَفسي
Kemudian dia lakukan dan selepas itu Allah kembalikan penglihatannya.”
[5]
Matan dalam hadis ini jelas menunjukkan kepada kita tentang adanya pensyariatan solat hajat sebanyak dua rakaat.
Berkenaan hukum solat hajat, ia adalah sunat sebagaimana sepakat di kalangan ulama’ feqah. Mereka berdalilkan dengan dalil-dalil di atas.
Cara Melakukan Solat Hajat
Ulama menyebut beberapa cara untuk melakukan solat hajat iaitu bilangan rakaat solat hajat. Antaranya:
Pertama: Dua rakaat.
 Inilah pendapat mazhab Maliki, Hanbali dan yang masyhur di sisi Syafi`ie. Begitu juga satu pendapat di sisi Hanafi. Ini berdasarkan kepada hadis Abdullah Ibn Abi Aufa di atas.
Kedua: Empat rakaat.
 Seperti yang diriwayatkan daripada mazhab Hanafi yang dinukilkan oleh Ibn `Abidin, dilakukan selepas Isyak. Sehingga beliau menukilkan pendapat masyaikhnya yang berkata:
“Kami lakukannya dan ditunaikan hajat-hajat kami.”
Ketiga: Dua belas rakaat
. Seperti riwayat daripada Wuhaib bin al-Ward bahawa beliau berkata: Sesungguhnya daripada doa yang tidak ditolak bahawa seseorang hamba solat dua belas rakaat, dibaca padanya setiap rakaat dengan Ummu al-Kitab (al-Fatihah), ayat al-Kursi dan Surah al-Ikhlas. Apabila selesai hendaklah sujud seraya membaca doa ini:
سُبْحَانَ الَّذِي لَبِسَ الْعِزَّ وَقَالَ بِهِ، سُبْحَانَ الَّذِي تَعَطَّفَ بِالْمـَجْدِ وَتَكَرّمَ بِهِ، سُبْحَانَ الَّذِي أَحْصَى كُلَّ شَيْءٍ بِعِلْمِهِ، سُبْحَانَ الَّذِي لَا يَنْبَغِي اَلْتَسْبِيْحُ إِلَّا لَهُ، سُبْحَانَ ذِي اَلْمـَنِّ وَالْفَضْلِ، سُبْحَانَ ذِي الْعِزِّ وَالْكَرَمِ، سُبْحَانَ ذِي الطَّوْلِ، أَسْأَلُكَ بِمَعَاقِدِ الْعِزِّ مِنْ عَرْشِكَ وَمُنْتَهَى الرَّحْمَةِ مِنْ كِتَابِكَ وَبِاسْمِكَ الْأَعْظَمِ وَجَدِّكَ الْأَعْلَى، وَكَلِمَاتِكَ التَّامَّاتِ العَامَّاتِ اَلَّتِي لَا يُجَاوِزُهُنَّ بَرٌّ وَلَا فَاجِرٌ أَنْ تُصَلِّيَ عَلىَ مُحَمَّدٍ وَعَلَى آلِ مُحَمَّدٍ
Kemudian mintalah hajatnya yang bukan terdapat maksiat nescaya diperkenankannya insya Allah.
Kaifiyat
Niat ketika takbiratul ihram
“Sahaja aku solat sunat Hajat dua rakaat kerana Allah Taala.”
Membaca surah al-Fatihah
Membaca ayat al- Kursi atau surah al-Kafirun atau kedua-duanya sekali.
Rukuk
Iktidal
Sujud
Duduk di antara dua sujud
Sujud kedua
Bangun untuk rakaat kedua
Membaca surah al-Fatihah
Membaca surah al-Ikhlas
Rukuk
Iktidal
Sujud
Duduk di antara dua sujud
Sujud kedua
Duduk tawaruk
Membaca tahiyat akhir
Memberi salam
Berdoa (bagi orang yang melakukan dua rakaat) tetapi bagi orang yang melakukan dua belas rakaat, ia sujud selepas memberi salam dan berdoa di dalam sujudnya.
[6]
Menunaikan Solat Hajat Secara Berjamaah
Berikut kami nukilkan beberapa pendapat para ulama berkaitan isu solat sunat secara berjamaah ini.
Al-Hafiz Ibn Hajar Al-Asqalani  apabila mengulas tajuk bab yang diletakkan oleh Imam al-Bukhari di dalam Sahihnya (Solat Nafilah Secara Berjamaah) : Maksudnya adalah solat sunat yang mutlak, dan ia juga boleh jadi solat yang lebih umum dari itu. Ibn Wahb meriwayatkan daripada Malik bahawa beliau berkata : Tidak mengapa untuk seseorang itu menjadi imam kepada sebuah kumpulan. Adapun sekiranya perbuatan itu (solat sunat berjamaah) menjadi masyhur lalu dihimpunkan orang ramai maka ini tidak dibolehkan. Ini terbina di atas kaedah sad al-zarai’ (menghalang jalan-jalan) kerana takut orang yang tiada ilmu akang menyangka bahawa solat sunat itu sebagai solat fardhu. Ibn Habib dari kalangan mazhab Malik mengecualikan qiyam Ramadhan kerana telah masyhurnya ia secara berjamaah sebagaimana yang telah dilakukan oleh para sahabat dan golongan selepas mereka.
[7]
Ibn Qudamah al-berkata: Boleh untuk solat sunat secara berjamaah dan boleh juga secara bersendirian. Kerana Nabi SAW melakukan kedua-duanya (kadang berjamaah dan kadang bersendirian). Dan kebanyakan solat sunat baginda adalah secara bersendirian.
[8]
Syeikh al-Buhuti  mengatakan: Solat sunat secara sembunyi itu lebih afdhal dan tidak mengapa untuk ia dilakukan secara berjamaah. Kata al-Majd dan selainnya: Melainkan jika ia dijadikan sebagai adat kebiasaan dan juga sunnah.
[9]
Para fuqaha Syafieyyah seperti al-Khatib al-Syarbini mengatakan: Sesungguhnya
semua solat yang tidak disunatkan untuk berjamaah padanya adalah boleh untuk ia dilakukan secara berjamaah.
 Ini diambil dari perbuatan Umar yang mengumpulkan orang ramai untuk solat taraweh.
[10]
Imam al-Nawawi berkata: Sesungguhnya solat-solat sunat itu tidak disyariatkan padanya untuk berjamaah, melainkan pada solat dua hari raya, solat gerhana, dan solat istisqa’. Demikian juga solat tarawih dan witir selepas tarawih. Sesungguhnya jamaah di dalam semua solat tersebut adalah afdhal. Adapun baki-baki solat sunat yang lain seperti solat rawatib yang dilakukan bersama solat-solat fardhu, solat dhuha, dan juga solat-solat sunat yang mutlak, maka tidak disyariatkan pada semua itu untuk berjamaah, iaitu tidak disunatkan. Akan tetapi jika seseorang melakukannya secara berjamaah maka ia dibolehkan. Tidak dikatakan yang perbuatan itu makruh. Imam al-Syafie telah menaskan di dalam Mukhtasar al-Buwaithi dan Mukhtasar al-Rabi’ bahawa tidak mengapa berjemaah dalam solat sunat.
[11]
Kesimpulan
Akhir kalam, kami lebih cenderung kepada pendapat jumhur fuqaha yang menyatakan bahawa
boleh untuk dilakukan solat hajat, kerana ia termasuk di dalam bab
fadha’il al-a’mal
.
 Kami juga berpandangan bahawa
 boleh untuk dilakukan solat hajat secara berjamaah secara sekali sekala, namun jika dirasakan bahawa solat hajat bersendirian itu lebih mendatangkan kekhusyukan dan kehendak yang dimaksudkan, maka itu adalah lebih utama.
 Semoga Allah SWT memberikan kefahaman yang tepat kepada kita semua dalam beragama.
Wallahu a’lam.
Bertarikh: 17/11/2021 bersamaan 12 Rabiul Akhir 1443H

[1]
 Lihat
al-Muwafaqat
, 2/121
[2]
 Riwayat al-Tirimizi (479), al-Nasaie dan Ibn Majah (260)
[3]
 Lihat
al-Fiqh al-Islami wa Adillatuh
, 2/232
[4]
 Riwayat al-Tabarani (3398) dalam
al-Mu’jam al-Ausat
[5]
 Riwayat al-Nasaie (10496), al-Hakim dalam al-Mustadrak, al-Albani berkata hadis ini sahih
[6]
 Lihat
Solat Hajat dan Doa
, hlm. 13-18
[7]
 Lihat
Fath al-Bari,
3/62
[8]
 Lihat
al-Mughni,
1/442
[9]
 Lihat
Syarah Muntaha al-Iradaat,
1/247
[10]
 Lihat
Mughni Al-Muhtaj
 oleh al-Khatib al-Syarbini
[11]
 Lihat
 al-Majmu’ Syarah al-Muhazzab
, 3/197